text:
Norðurlandahúsið boðar í dag frá, at Geytin verður aftur leygardagin 24. februar í 2018. Tá verður Áskoðarvirðislønin, sum Tórshavnar kommuna higartil hevur latið, eisini latin.
Tiltakið Geytin varð fyrstu ferð hildið í 2012.
Í tíðindaskrivinum í dag verður sagt, at nú stendur øllum filmsframleiðarum í boði at ríka um spírandi føroyska filmsskattin við at senda nýggjar filmar inn til ársins filmstiltak, Geytan.
- Tykkara filmar verða tilmeldaðir við at senda teldupost til film@nlh.fo við kunning um heiti og longd á filmi, slag av filmi, navn á filmsframleiðara, teldupostadressu og telefonnummari hjá kontaktpersóni. Freistin at melda filmin til Geytan er tann 5. desember í 2017. Krøvini til stuttfilmin, sum skal sendast Norðurlandahúsinum í seinasta lagi 5. januar í 2018, eru hesi:
1) Stuttfilmurin skal í mesta lagi vera 30 minuttir. Tó kann filmsnevndin í serligum førum gera undantøk, tá um longd ræður.
2) Heitið stuttfilmur hevur í hesum føri breiða merking og fevnir um spælifilm, listafilm, tónleikafilm, heimildarfilm v.m.
3) Stuttfilmurin skal ikki hava verið sýndur áður á Geytatiltakinum í Norðurlandahúsinum.
4) Stuttfilmurin kann hava verið sýndur alment áður, men ikki longri síðani enn 11. desember í 2016.
5) Nevndin tilskilar sær rætt at gera eitt úrval av tilmeldaðu filmunum. Nevndin metir tilmeldaðu filmarnar eftir hesum virðum: søgu, søgusnildi og handverk.
6) Filmarnir skulu vera í einum av hesum formatunum: DCP, Blu-ray, ProRes ella DnxHD.
Geytavirðislønin er nevnd eftir kollfirðinginum og agronominum, Herálvur Geyti, føddur í 1914 og deyður í 1985, sum feraðist bygd úr bygd at vísa film, har eingin biografur var. Dómsnevndin hevur fingið loyvi frá familjuni at brúka navnið til kappingina, sum seinastu fimm árini hevur verið tað fremsta átak at varpa ljós á føroyska filmsgerð.
Í 2012 vórðu filmsvirðislønirnar, Geytin, sum er 25.000, og Áskoðaravirðisløn Tórshavnar kommunu, ið er 15.000 kr, latnar fyrstu ferð á almennum filmskvøldi, sum var í Norðurlandahúsinum 11. desember. Síðani í 2015 hevur Tryggingarfelagið Føroyar latið vinningin. Nú er avtalað við BankNordik at lata Geytavinningin.
Geytavinnarar eru higartil Sakaris Stórá fyri Summarnátt í 2012, Dávur Djurhuus fyri Terminal í 2013, Heiðrikur á Heygum fyri Skuld í 2014, Andrias Høgenni fyri Stina Karina í 2015 og Andrias Høgenni aftur í 2016 fyri Et knæk. Tey, ið hava vunnið Áskoðaravirðisløn Tórshavnar kommunu eru higartil Annika á Lofti fyri Mist í 2012, Jónfinn Stenberg fyri Munch í 2013, Heiðrikur á Heygum fyri Skuld í 2014, Jónfinn Stenberg og Jóannes Lamhauge fyri Tunnan í 2015 og Andrias Høgenni fyri Et knæk í 2016.
Í 2017 er eingin Geytakapping og heldur eingin Áskoðaravirðisløn.


c: text/html

text:
Barbara Holm 16.07.2017 (16:15)
Game of Thrones byrjar aftur í morgin
Tey verða ivaleyst nógv, sum seta nakrar løtur av til nýggjastu sesongina av Game of Thrones, sum byrjar í morgin.
Sendirøðin hevur seks sesongir á baki, og nú kemur tann sjeynda í røðini. Game of Thrones byrjaði í 2011 og beinan vegin gjørdist sendirøðin sera vælumtókt kring allan knøttin.
Hon er eisini ein tann dýrasta sendirøðin nakrantíð og hevur merkt ferðavinnuna í teimum londum, har hon er tikin upp. Eitt nú eru partar tiknir upp í Íslandi, og íslendska ferðavinnan hevur eisini nýtt hetta í marknaðarføringini av landinum við serstøkum Game of Thrones túrum.
Sendirøðin sæst á HBOnordic í morgin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Spurningar og svar
Hvat kann eg vænta?
Viðgerðin hevur varandi ávirkan. Týdningarmikið er tó at gera sær greitt, at eyguni kunnu broytast. Tað er ikki ráðiligt at fara í holt við viðgerð, meðan sjónin enn er óstøðug. LASIK-viðgerðarhátturin hóskar tí ikki børnum, tí eyguni vaksa og broytast. Eftir 18 ára aldurin ber vanliga til at fáa varandi hjálp, men hetta er tó ikki galdandi í øllum førum. Ráðfør teg við læknan og gev honum rættar upplýsingar, so hann kann síggja, hvørjar broytingar eru farnar fram. Læknin kann síðan hjálpa tær at avgera, um rætt er at bíða ella ikki. Hóast úrslitið av viðgerðini er varandi, ber til at fínpussa avrikið seinni, um hetta verður neyðugt. Sjálvandi er truplari at viðgera tey, sum hava sera ring eygu, men ofta munar viðgerðin enn meiri hjá júst hesum menniskjum.
Eg eri nøgd/nøgdur við brillurnar ella kontaktlinsurnar. Skal eg kortini fara í holt við eina LASIK-viðgerð? Flestu eygnalæknar eru samdir um, at hóast tygum eru nøgd/nøgdur við verandi brillur/kontaktlinsur, er rætt at umhugsa LASIK-viðgerðarháttin.
Hvørji hjáárin kunnu stinga seg upp?
Teir fyrstu mánaðirnar gremja summi seg um okkurt smávegis, eitt nú turr eygu ella eygnastingir. Onkuntíð kann hetta standa við í eitt heilt ár. Orsøkin er tann, at nervatræðrir verða skalaðir undir viðgerðini, og teir eru viðkvæmir, meðan teir vaksa út aftur. Táradropar hjálpa mangan. Hvørjum gagnast viðgerðin best? LASIK-viðgerðarhátturin kann hjálpa heilt nógvum, ið eru nærsýnt, fjarsýnt ella sum hava eitt bygningsbrek. Tey, sum ætla sær at fáa hesa viðgerð, skulu tó fyrst og fremst hava hug at sleppa av við brillurnar ella kontaktlinsurnar, og tey skulu vera til reiðar at vága tann lítla vanda, ið stendst av viðgerðini.
Hvat kann eg vænta?
Eftir viðgerðina síggja 95-98% so væl, at teimum nýtist ikki at ganga við brilllum. Tygum kunnu rokna við at fáa 1,0 sjón eftir viðgerðina. Mest sum øll menniskju hava okkurt smávegis sjónbrek, ið ikki er neyðugt at rætta við brillum. Tey flestu síggja svarandi til 1,0 aftan á viðgerðina, men í onkrum førum kann verða neyðugt at viðgera av nýggjum ella nýta brillur.
Er vandamikið at verða viðgjørdur á henda hátt?
LASIK er ein kostnaðarmikil og fjøltáttaður viðgerðarháttur. Hjáárin kunnu stinga seg upp og í kjalarvørrinum síggja vit onkuntíð trupulleikar, ið føra við sær, at neyðugt er at viðgera eyguni av nýggjum. Hetta er tó sjáldsamt og hevur sera sjáldan tær avleiðingar, at sjónin versnar. Endurviðgerð kann tó verða neyðug. Samanumtikið er vandin lítil og eingin, og við tí nýggjasta tøkniháttinum fáa einans 1-2 % hjáárin og av teimum eru sera fá, ið fáa varandi mein. Kortini er rætt at umhugsa hetta gjølla og at samanbera vansarnar við tann ampa og vanda, ið stendst av at nýta brillur ella kontaktlinsur.
Hvat er fyrimunurin við LASIK-viðgerðarháttinum?
LASIK er tann viðgerð, ið mest verður nýtt í dag. Fyrimunirnir eru fyrst og fremst:
- Tú hevur lítlan og ongan ampa av viðgerðini
- Sárið grør skjótt
- Sjónin verður skørp eftir fáum døgum
- Ikki er neyðugt at gera nógvar eftirkanningar
- Eftir nakrar vikur verður sjónin verðandi skørp
Hvussu leingi hava LASIK-viðgerðir verið framdar?
LASIK-viðgerðir hava verið framdar uttanlands í umleið 10 ár, men forsøgan er nógv longri, og eygnalæknar kring knøttin hava roynt at forma hornhinnuna í meiri enn eina hálva øld.
Hvat er ein LASIK-viðgerð?
Lasikviðgerð kann rætta sjónbrek, eitt nú nærsýni, fjarsýni og bygningsbrek. Lasik er tann mest vanliga sjónbreksviðgerðin í dag. Lasikviðgerðin bøtir ikki um aldursfjarsýni, men onkuntíð ber tó til at viðgera hetta við skiftissjón. Í tílíkum føri verður annað eygað ført fyri at síggja væl í fjarstøðu, meðan hitt eygað sær væl tað, sum er tætt við.
Kann laserviðgerð av eygunum, gagnast mær? Møguliga um hesar fyritreytir eru til staðar:
- Tygum eru yvir tjúgu ár. Sjónin hevur verið støðug seinastu 24 mánaðirnar.
- Heilsan er góð.
- Ongar eygnasjúkur tarna viðgerðini.
- Tygum rokna við einum úrsliti, ið er í tráð við tað, ið viðgerðin megna


text:
Hvussu leingi skal lyftisbrotið og lógarbrotið halda fram?
vinna09-02-2017 - 15:44 - Jóanis Nielsen
Kann landstýrismaður í Samferðslumálum áhaldandi áleggja P/f Vágatunlinum at krevja pening inn, tá tað greitt í lógini stendur, at Vágatunnilin skal í landsvegakervið skjótast gjørligt?
Vágatunnilin skal upp í landsvegakervið, nú lánið er útgoldið. Tað er samtykt á Føroya Løgtingi við lógini um Fast Samband um Vestmannasund samanhildin við lóg nr. 14/2002.
Bert tveir mánaðar áðrenn Vágatunnilin varð tikin í nýtslu, verður nevnuliga einmælt samtykt at: ”Tá ein undirsjóvartunnil so verður tikin í nýtslu, stendur viðkomandi partafelag fyri rakstrinum, líka til lánið í tunlinum er aftrugoldið. Tá lánið er afturgoldið, verður partafelagið upployst, og undirsjóvartunnilin fellur til landið sum ein vanligur partur av landsvegakervinum” (brot úr viðmerkinginum til lógina 14/2002 løgd fram av Fíggjarmálaráðnum). Víðari verður nevnt, at landstýrið ynskir, at lánið skal gjaldast niður skjótt, so tunnilin kemur í landsvegakervið skjótast tilber.
Umframt at tað er umráðandi at halda gjørdar avtalur, er viðkomandi fyri føroyingin, at landstýrismaður heldur lógina sum Løgtingið hevur samtykt.
Helst verður lógarbrot framt við tað at Vágatunnilin enn ikki er í vegakervinum, sum samtykt á Føroya Løgtingi í Lóg nr 14/2002.
Vit hava hoyrt nógv um Donald Trump, ið skal halda lógina og tí ikki kann steðga innflytarum frá ávísum londum, sum hann ætlaði. Ein dómari segði nevniliga, at hann mátti halda lógina. Eigur landstýrismaðurin í Føroyum ikki at halda eina samtykta lóg, sjálvt um hann kundi hugsað sær annað? Hann skal nevniliga útinna tað, ið Løgtingið hevur samtykt.
Er ikki ólógligt at krevja inn geografiskan eykaskatt uttan heimild?
Marjus Dam, fyrrverandi løgtingsmaður


text:
Sólvit Nolsø 20.03.2017 (15:33)
Filmsbrot: Her spælir U17 landsliðið seg víðari
U17 landsliðið hjá monnum framdi tað bragd í dag at spæla seg víðari til EM endaspælið í fótbólti, sum verður í Kroatia í mei.
Les eisini: U17 sensatión: Føroyar til EM endaspælið!
Luttøkan var tryggjað tá Føroyar vunni 2-1 á Slovakia.
Tað stóð nógv á til endans, men Føroyar kláraðu at standa í móti og harvið skrivaðu ungu mennirnar søgu, við tað, at teir eru fyrsta føroyska landsliði í fótbólti, ið spælir seg víðari til eitt endaspæl.
Les eisini: Tí eru Føroyar víðari
Sum verða man, so var frøðin stór í føroysku leguni tá floyta var av, sum filmsbrotið eisini vísir.
FSF eigur upptøkuna.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Aðalfundur
Mikukvøldið 30. Mars var árligi aðalfundurin hjá ÍSB. Fundir var í kantinuni í svimjihøllini í Gundadali.
Á skránn var m.a. formansfrágreiðing, og hon kann sæst HER. Tríggir nevndarlimir stóðu fyri vali, og tað vóru Jógvan Jensen, Elna Skylv Hansen og Meibritt Djurhuus, tey tóku øll við afturvali. Hans H. Hansen og Bartal Kass hildu fram sum tiltakslimir.
Jón á Steig legði roknskapin fram fyri fundin og eisini hann bleiv góðkendur. Fundurin var lokin kl 20.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Um okkum
F.S.U.H. – Føroya Skipa Upp Høgg
• Hevur til endamáls at upphøgga skip og aðra flótandi útgerð.
• Alt jarn og metal verður selt til endurnýtslu.
• Alt tilfar, sum ikki kann verða endurvunnið, verður latið góðkendum móttakara.
• F.S.U.H keypir skip og flótandi útgerð til upphøgging. Felagið hevur leigað eitt øki á havnalagnum á Skála, har alt arbeiði í samband við upphøgging fer fram.
• Finnur tú ikki útgerðina tú leitar eftir í vørulistanum, ert tú vælkomin at seta teg í samband við okkum á tel. 28 23 28


text:
Teir fótbóltskønu rokna við, at oddaliðini í bestu deildini í hesum kappingarári verða HB, B36 og Víkingur.
Fyrsta liði vit royndu okkum ímóti, var Víkingur í Gøtu. Úrslitið gjørdist javnleikur. Í dag hava vit leikt móti HB, og mín sann um ÍF – liðið ikki megnaði at fáa javnleik og harvið fingið 2 stig til høldar.
Í ótýdliga veðrinum í dag, leikti okkara lið móti HB. Áskoðararnir vóru ikki so mangir, helst er tað veðrið, ið mundi verða orsøkin til tað.
Tað er altíð spennandi at síggja HB og ÍF leika dystir í Fuglafirði, tí aloftast hava teir verið javnir og spennandi.
Dysturin í dag var einki undantak. HB er eitt lið, ið altíð leggur seg eftir at spæla vakran og góðan fótbólt, og tað vístu teir eisini í dag.Veðrið darvaði teimum nakað, men teir royndu og høvdu yvirvág í leiki meginpartin av dystinum, men teir høvdu ilt við at fáa bóltin í meskarnar.
ÍF- liðið var heldur veingjaskert, tað kom á vøllin. Nýggi framherjin Lawal megnaði longu fyrsta dystin í Gøtu at fáa eitt reytt kort, so hann var ikki við og setti har við okkara lið í eina torføra støðu – og ein dyst aftrat.
Kendi leikarin Clayton var heldur ikki á liðnum í dag, tí uppihaldsloyvið var ikki í lagi enn. Hvussu kann slíkt henda, eru tað mong, ið spyrja, tí hesin maðurin hevur nú verið í so mong ár í Fuglafirði og leikt á ÍF – liðnum.
Álopsleikararnir í dag vóru Dánjal og Ari, ið báðir royndu sítt besta.
Hóast HB hevði bóltin meira, so megnaðu okkara menn at fáa fyrsta málið. ÍF fekk fríspark frammi í høgru síðu, ið varð skotið inn fyri HB – málið, og eftir trunkaspæl, eydnaðist tað Kristoffuri at smekka bóltin í HB málið til støðuna 1 – 0.
Men gleðin var stokkut, tí umleið 5 min. seinni eydnaðist tað HB at skora til javnleik 1 – 1.
HB hevði yvirvág í spæli eftir at tey tvey málini vórðu komin, og mangt bendi á, at HB fór at fáa mál, tí kjansirnir vóru fleiri. Men illa gekst teimum, einki vildi bera til, tí okkara verja stóð seg væl.
Móti endanum av dystinum kom meira futtur í fuglfirðingar, teir trúðu meira upp á tað og settu ferðina upp. Ta einu ferðina var ágrýtni Dánjal um at fáa mál, tá ið hann stóð einsamallur framman fyri HB – málmannin, men var so óheppin at skjóta við síðuna av.
Líknadi støðu kom Dánjal Pauli í, tá ið hann einsamallur stevndi móti HB – málinum, men rakti somuleiðis við síðuna av.
Alekandur gjørdi nakrar útskiftingar móti endanum av dystinum, ið riggaði væl, skuldu helst verðið gjørdar nakað fyrr.
Hugaligt er, tá ið ungir leikarar fáa møguleikan. Arnold er teknist væl fyri og kom væl frá dystinum.
Sum sagt, tað var eitt valalið, ið vit leiktu ímóti, og vit eiga at fegnast um ein javnleik í Fløtugerði og kunna staðfesta, at útlitini hetta kappingarár eru góð.
Signar.


text:
Á hvørjum árið gevur Dugni út Kærleikskúluna, ið er sniðgivin av einum av okkara mætu listafólkum. Í hesum sambandi verður á hvørjum ári fyrsta Kærleikskúlan handað einari virðiligari fyrimynd innan vælgerandi endamál.
Viðkomandi skal á onkran hátt hava skarað framúr innan sítt øki og hava verið við til at betra umstøðurnar hjá fólki við skerdum førleikum. Vinnarin skal hava gjørt eitt serligt átak ella hava víst serligt framfýsni og áræði, sum ávirkar virkisøkið hjá Dugna.
Stýrið fyri Dugna heitir á fólk um at senda uppskot inn til Dugna, ið síðani velur millum innkomnu uppskotini, hvør skal fáa heiðurin. Stýrið kann velja annan enn ein av innkomnu uppskotunum.
Til ber at senda inn uppskot fram til 15. oktober á www.dugni.fo undir Kærleikskúlan 2017.
Hátíðarløtan, har fyrsta kærleikskúlan verður handað, verður í Listaskálanum 28 november, og freistin at senda inn uppskot er sett til 15. oktober 2017.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Almenna kortið av Vága kommunu hevur fingið nýtt snið
politikkur11-12-2017 - 16:34 - Jóanis Nielsen
Í eina tíð hevur verið arbeitt við at dagføra tilfarið um byggisamtyktir og kortupplýsingar á heimasíðuni hjá Vága kommunu. Hetta arbeiðið er nú liðugt.
Nýggja kortið líkist nógv tí, ið áður var tøkt, og vísir tað byggisamtykt, matrikulkort, allar leiðingar, myndakort, upplýsingar um gravir í kirkjugørðunum og mangt annað.
Kortið er brúkaravinarligt. Til ber at taka mát, tekna skitsur og prenta frá síðuni og so er hon lættari at brúka frá snildfon og teldlum.
Fyrsta almenna byggisamtyktin fyri Vága kommunu er eisini endaliga góðkend og almenn á heimasíðuni og tað er í hesum sambandi at sjálvt kortið er dagført. Almenna byggisamtyktin fyri Vága kommunu avloysir almennu byggisamtyktina fyri Miðvág og Vatnsoyrar og almennu byggisamtyktina fyri Sandavág.
Kortið kann síggjast her.
Almenna byggisamtyktin og serstøku byggisamtyktirnar kunnu lesast her.


text:
Nú fara kekkar endaliga í søguna
Nýtslan av kekkum hevur seinastu mongu árini verið fallandi, og er nú vorðin lítil og eingin.
Hetta hevur gjørt at donsku bankarnir hava sagt upp sínamillum avtaluna um at kekkar kunnu innloysast hjá hvørjum øðrum. Hendan gamla avtalan fer úr gildi við árslok í ár.
Tann 30 desember 2016 verður sostatt seinasti dagur, har til ber at innloysa kekkar í øðrum bankum enn tí bankanum har kekkurin er skrivaður útfrá.
Nógvir bankar hava longu boðað frá, at teir heilt gevast við kekkum, og at kekkurin tískil fer í søguna.
Sum alternativ til kekkin vísa bankarnir á eitt nú MobilePay, Swipp, Dankort og skundflyting í netbankanum.


text:
P/f KJ Hydraulik: 22 nýggj starvsfólk eftir tveimum árum
P/f KJ Hydraulik á Kambsdali hevur vaksið nógv um virksemi sítt seinastu árini. Hetta hevur givið meira arbeiði og fleiri starvsfólk, og hevur KJ Hydraulik sett 22 nýggj fólk í starv hesi seinastu tvey árini, so tað nú starvast 80 fólk hjá felagnum.
Økta starvsfólkatalið ger eisini, at P/f KJ Hydraulik hevur útgoldið 9 milljónir krónur meira í lønum í 2014 tá samanborið verður við 2012. Meðallønin til tey 80 starvsfólkini hevur verið 33.000 krónur um mánaðin í 2014.
Úrslitið hjá P/f KJ Hydraulik gjørdist eisini gott í 2014, har felagið hevði eitt avlop uppá góðar 7 milljónir krónur áðrenn skatt. Hetta er heldur minni enn rekordárið 2013, tá avlopið áðrenn skatt gjørdist knappar 10 milljónir krónur.
Orsøkin til at avlopið er fallið við 3 milljónum krónum er, at meðan bruttovinningurin er vaksin við 3 milljónum krónum í 2014, so er lønarkostnaðurin øktur við 6 milljónum krónum.
Eginpeningsavkastið er sera gott, tað var 24 prosent í 2014.
Taka vit seinastu fýra árini, so hevur P/f KJ Hydraulik havt eitt avlop eftir skatt uppá 22 milljónir krónur. Hetta svarar til eitt avkast uppá 178 prosent av eginognini uppá fýra ár.
Eginognin í felagnum er nú knappar 30 milljónir krónur.
Les eisini: KJ Hydraulik fantastiskt úrslit í 2013


text:
Leikarafelag Føroya virkar fyri yrkissjónleikarum og leikhúsfólki, og umboðar limirnar í sáttmála- og fíggjarsamráðingum við arbeiðsgevarar.
§3
A - limaskapur:
Einhvør myndigur persónur, sum er føroyingur, ella búsitandi í Føroyum og annaðhvørt:
a. útbúgving sum sjónleikari ella innan leikhúsyrki frá einum av felagnum góðkendum skúla.
á. hevur í 8 ár verið virkin B - limur.
B - limaskapur:
Einhvør myndigur persónur, búsitandi í Føroyum, sum í styttri tíð virkar innan fyri arbeiðsøki hjá felagnum sambært § 2, eftir lønar- og arbeiðsviðurskiftum góðkendum av felagnum.
Hvílandi limaskapur:
Tey, sum hava rætt til A - limaskap, men virka uttanlanda ella starvast sum leikhúsleiðarar ella líknandi fyrisitingarlig størv.


text:
Nú fer lokið av sangskríninum við gomlum kulum sangum og ungum vøkrum dreymum!
Leygardagin 30. oktober kl. 14 OG klokkan 17 verður stór barna og familjukonsertir í Løkshøll við góðum gomlum og nýggjum frískum kulum rótum!
Næstan øll vera har: Omman, Abbabeiggi, Kingoson, Grønir menn fra Pluto, Bilurin hjá okkum, Karin, Jógvan Hansen, Lív Næs, 10 bibbur, Beinir, Rakul Ró, barnakór...tú og eg
Ja, eisini undirhalda stuttligir klovnar og ungt talent framførir Michael Jackson dans.
Keyp atg.merki nú á www.nlh.fo, í Norðurlandahúsinum og á Kunningarstovunum í Runavík,
Fuglafirði, Klaksvík og Tórshavn.
Einans 85 kr. í forsølu
Mentanarvikan í Runavík – Høvuðsstuðul: bankNordik


text:
Hvat skal ein siga?Tað eru kvinnurættindi, hann nú er bekymraður um, og vísir mynd frá eini ráðstevnu um kvinnurættindi, sum hevur verið í Saudi Arabia, og sum hann hevur funnið á facebook. Nú skrivar hann ikki meira enn henda spurningin, men eg giti, at hann kennir seg ikki hóttan av krøvum um kvinnurættindi, men tvørturímóti heldur, at kvinnur skulu hava fleiri rættindi. Í hvussu er í Saudi Arabia.
Myndin Jóan Pauli vísir er henda, og sum myndateksturin vísir á, er ongin kvinna við á ráðstevnuni
Eftir eitt sindur av leiting á internetinum fann eg umrøðu av ráðstevnuni í grein frá juni 2013 á The Huffington Post. Myndin hevur bara fingið nýtt lív á socialu miðlunum her í 2015.
So er ein so óreinur at siga myndina líkjast landsfundi hjá Fólkaflokkinum. Fleiri dámar hesa viðmerking, men ein fólkafloksmaður vil ikki hava hetta sitandi á flokkinum og spyr
Er tú oftani á landsfundi hjá Fólkaflokkinum? Haldi ikki, at eg havi borid eyga vid teg har, sjálvt um útsjóndin skuldi verid nokkso eygkend!
So enn eina ferð fór eg á internet at leita. Vildi finna eina mynd frá landsfundi Fólkafloksins, og helst frá 2013. Og vupti, netmiðilin hjá Miðlahúsinum, in.fo, hevur eina grein frá hesum landsfundi við eini frálíkari mynd:
Og eg má geva fólkafloksmanninum rætt: Hatta líkist als ikki! Ikki ein tann einasti maður hevur viskustykki á høvdinum á landsfundi hjá Fólkaflokkinum.


text:
At skifta til jarðhita loysir seg. Hetta skrivar Jarðfeingi í tíðindagrein á heimasíðu síni.
Eini hjún skiftu sær nevniliga oljufýrið út við einari hitapumpu fyri tveimum árum síðani, og tey hava longu spart sær meira enn helvtina av árligu útreiðslunum til hita. Árliga útreiðsla teirra er fallin frá 27.000 kr. til 12.500 kr. Íløga teirra verður afturgoldin eftir átta árum.
Tey lata væl at nýggju skipanini. Inniklimaið er frálíkt, og allir radiatorarnir standa á einum føstum stigi, so hitin er hin sami alla tíðina, skrivar Jarðfeingi.
Hjá einum øðrum pari er mánaðarliga útreiðslan fallin frá 2.200 kr. til 700 kr.
Tað er tískil ikki bert í nýggjum húsum, at tað loysir seg fíggjarliga at fáa sær jarðhita. Jarðhiti hóskar seg eisini til gomul hús við radiatorum.
Les alla greinina her
Vit veita og seta upp hitapumpur ið taka hita úr luft, sjógv og jørð. Set teg í samband við okkum á tlf. 350 300 ella á demich@demich.fo
og fá eitt orkuprát.


text:
Hóast hallið í uppskotinum til fíggjarlóg fyri 2015 er størri enn ætlað, tá samgongan byrjaði, sigur Kringvarpið á síni heimasíðu:
Hallið minni enn higartil boðað fráTað var jú tað, Jørgen segði í dag. Ella sum tað so hátíðarliga eitur (sama link):
Tað kunngjørdi Jørgen Niclasen, landsstýrismaður í fíggjarmálum, fyrrapartin.
Fyrstu fíggjarkarmar, sum henda samgongan samtykti (á vári 2012), ásettu eitt RLÚ-úrslit í 2015 uppá minus 83.2 mió kr. Her sæst talið í talvu, sum var endurtikin í búskaparfrágreiðing saman við fíggjarlógaruppskotinum sama heyst:
Í framlagda fíggjarlógaruppskotinum er hetta úrslit sett at verða minus 139.7 mió kr. Hallið er sostatt 56.5 mió kr størri, enn samgongan samtykti í sínum fyrstu fíggjarkarmum.
Nú valdi eg bara eitt upplagt dømi um simplar manipulatiónir hjá Jørgen í dag, og hvussu lætt spæl hann hevur, tí hetta endaði í eini yvirskrift.
Men tað er ikki bara tað, sum Jørgen sigur, man ikki kann hava álit á. Tað sum er nógv verri er, at eisini skrivliga tilfarið ger tað sera trupult at fylgja við í fíggjarpolitikkinum og avleiðingunum av honum, tí tað verður ikki sett upp so tað verður lýst, men heldur kamuflerað. Sostatt er tað ikki bara Jørgen, sum lýgir og manipulerar, men Fíggjarmálaráðið er við í hesum leiki.
Sum sagt at byrja við veit eg ikki um stevningin hjá Jørgen er einasta orsøk. Kanska er tað játtanin til Kringvarpið, sum er ov lág til at tey kunnu minnast nakað sum helst.


text:
Verkstova um knýti í Heldina
Í sambandi við at Umhvørvisstovan arbeiðir við at niðurleggja gomlu LFY skipanina, er neyðugt at øll knýti til hesa skipan verða flutt til nýggju skipanina, FOLK, umvegis Heldina. Í hesum sambandi bjóða Talgildu Føroyar, í samstarvi við Umhvørvisstovuna, tykkum, sum fáa dátur úr gomlu LFY skipanini, á verkstovu. Verkstovan hevur til endamál, at kunna um hvussu nýggja knýtið verður gjørt og hvørjar mannagongdir og avtalur skulu gerast í hesum sambandi. Á verkstovuni fara vit eisini at greiða frá arbeiðinum við at knýta journalskipanina 360 í FOLK.
Nýggja sambandið í Heldini gevur eisini fleiri nýggjar fyrimunir, t.d. útlendskar adressur, fleiri upplýsingar og skjótari dagføring av dátum. Eisini verður kunnað um aðrar tænastur á Heldini, sum kunnu vera viðkomandi fyri tykkara stovn.
Verkstovan er ætlað stovnsleiðarum og KT-ábyrgdarum á landsstovnum og kommunum, sum vara hava brúk fyri dátum frá Landsfólkayvirlitinum.
Skráin
Kl. 13:00
-
Um Heldina
-
Íbindingarleistur og SLA avtalan
-
Avtalan við Umhvørvisstovuna
-
FOLK Vevtænastan
-
360 journalskipan
Kl. 15:00 Steðgur
Kl. 15:15
-
Stovnan av trygdarambætara (Hands-On)
Kl. 15:50
-
Samanumtøka og spurningar
Á www.talgildu.fo/heldin liggja vegleiðingar til hvussu ein trygdarambætari verður settur upp.
Verkstovan verður týsdagin 21. feb. 2017, frá kl. 13:00 til 16:00 á Gjaldstovuni, á Argjum.
Tú kanst tekna teg til tiltakið niðanfyri


text:
Heimamissiónsforlagið (HMF) gevur út og selur kristiligar bøkur til andliga uppbygging.
Bíbliu-App, við Dahl/Viderø Bíbliuni, til iPhone, iPad og Android snildfonir frá Føroyska Bíbliufelagnum.
Møtir, gudstænastur og onnur kristilig tiltøk. Les meira...
Lýsingarprísir á kristin.fo eru bíligir. Ring ella skriva og fá eitt gott tilboð.
Bønarsíðan: Send tíni bønarevni til Kristin.fo og vit seta tað á hesa síðuna skjótast til ber...
Stutt video-andakt við Ova Brim, presti
21.06.2017 - 09:55 - Ásbjørn Jacobsen
Tekstur: Tí at eins og likamið er deytt uttan anda, soleiðis er eisini trúgvin deyð uttan gerningar. Ják 2,26.
Ovi Brim, prestur


text:
Tiltak leygardagin 4. mars
Havnar Badmintonfelag, Badmintonsamband Føroya og ÍSB bjóða til fyrstu para-badminton royndarvenjingina leygardagin 4. mars kl 15.Para-badminton er júst sum vanligt badminton, men íðkararnir kunnu sita í koyristóli, verða lág á vøkstri, ella hava smærri og størri trupulleikar við bein- og/ella armrørslum av ymiskum orsøkum.
HBF hevur júst sett nýggjan venjara úr Portugal, ið eisini hevur royndir við para-badminton. Samstarvið millum HBF, ÍSF og BSF er komið í lag, tá HBF vendi sær til ÍSB fyri at vita, um áhugi var at byrja para-badminton í Føroyum.
Regin Hammer, formaður í HBF heldur, at tað er eitt gylt høvi at bjóða para-badminton út, nú útlendskur venjari er komin til felagið: ”…nógvar ítróttargreinar geva ikki fólki ið ber brek nakran møguleika at venja, so tá ið vit nú hava møguleikan at bjóða fram para-badminton, er tað avgjørt eitt positivt stig fyri badminton sum heild í Føroyum. Nú eru vit spent at síggja, hvussu undirtøkan verður frá íðkarum, ið bera brek”.
Para-badminton er skjótt vaksandi ítróttargrein, og verður eisini við á fyrsta sinni á Paralympisku leikunum í Tokyo í 2020. Hendan fyrsta venjingin er ókeypis, fyrireikararnir syrgja fyri ketjarum og bóltum, og vóna vit at síggja nógvar nýggjar luttakarar. Óbindandi tilmelding fer fram á Facebook vanganum hjá ÍSB, https://www.facebook.com/events/1416412851736717/
Venjingin verður í Badmintonhøllini í Havn kl. 15-17.
HBF, BSF og ÍSB


text:
- Hetta er ein nýggj skipan, sum var sett í verk, áðrenn eg tók við landsstýrissessinum. Tí havi eg heldur ikki havt stundir at viðgjørt skipanina, armslongdarprinsippið og annað í hesum sambandi nærri. Men nú verður arbeiðið við eftirmeting so framskundað, sigur Rigmor Dam.
Herfyri tók umboðið fyri Vinnuhúsið, Regin W. Dalsgaard, seg úr stýrisbólkinum, sum er settur at skipa fyri, hvussu filmsjáttanin á 1,5 milliónir krónur verður umsitin. Hann fýktist á, at stýrisbólkurin hevði onga ávirkan, tí avgerðirnar, um hvør skuldi fáa stuðul, vórðru tiknar av tveimum ráðgevum og landsstýriskvinnuni.
Hann eftirlýsti millum annað armslongdarprinsippið.
Í farnu viku segði Regin W. Dalsgaard millum annað við Dimmalætting:
- Um tað skal skipast nøkulunda sum í dag, burdi talan verið um eina fakliga nevnd, sum gjørdi av, hvar stuðulin fór. Landsstýrisfólkið skal als ikki dragast inn í nakra avgerð, legði hann afturat.
LESIÐ MEIRA Í BLAÐNUM Í MORGIN


text:
Tað eru nógv ár síðani so nógv ross eru meldað til kappríðing á ólavsøku, skrivar Føroya Ríðingarfelag á heimasíðu síni.
Tað verða ikki færri enn 37 ross til kappríðingina í Marknagili ólavsøkudag. So stórt luttøkutal hevur ikki verið síðani aldarskiftið, skrivar ríðingarfelagið. Tað hava verið nøkur sløk ár hjá felagnum viðvíkjandi luttøku til kappingarnar, men nú vónar nevndin, at høga luttøkutalið á ólavsøku er eitt tekn um betri tíðir fyri kappríðingina.
Tey 37 rossini luttaka í sjey ymiskum bólkum. Tað eru serliga flokkanir Tølt og Skeið, sum hava høgt luttøkutal. Brandur í Dali, formaður í Føroya Ríðingarfelag sigur í viðmerking, at hetta er tekn um at tað var røtt avgerð at taka hesar flokkar við aftur í kappingina. Tað eru bólkanir Trav og Tvíspor ung, sum nú eru meira soltnir, men formaðurin sigur, at arbeitt verður við broytingum í hesum flokkum, soleiðis at teir eisini gerast meira áhugaverdir hjá reiðfólkum.
Ólavsøkukappríðingin er sera siðbundin kapping. Fyrsta kappríðingin á ólavsøku var í 1921, árini 1921 til 1927 var hon á Sundsvegnum, síðani flutti kappingin út á Velbastaðvegin, har kappast var til og við 1970. Síðani 1971 hevur verið kappast á breytini hjá Føroya Ríðingarfelag í Marknagili.
Føroya Ríðingarfelag varð stovnað 25/2-1943 og hevur felagið millum høvuðsendamálini at skipa fyri kappríðingum.
Kappríðing er sum vant á breytini í Marknagili ólavsøkudag kl 14.


text:
Næmingar og foreldur møta kl. 10:00
Fyrrapartin arbeiða vit við gips-skortum og føstu-prýði.
Kl. 13:00 eru øll vælkomin niðan at dansa føroyskan dans.
Vísurnar eru tær somu, ið vit hava vant í vetur.
– legg til merkis okkurt nólsoyar-frávik.
Veturin kom við kulda og kava
- Veturin kom við kulda og kava,
ringt er hjá seyðinum, hart er at skava,
kalt er í berligum bóli.
Lágt stendur sólin, og tíðliga skýmir,
burtur úr túninum hundurin rýmir,
inni situr kúrandi Óli.
- Gler er í á og skalvur í brekku;
rínur og hvínur í hvørjari sprekku;
Óli er grammur í huga,
situr og hugsar um summar og gleði,
fuglur var kátur, og lambið var fegið;
nú hómast ikki ein fluga.
- Omman á bríkini sigur frá søgum,
abbin úr fjøruni kemur við øðum,
oman kemur maður av Gørðum.
“Kóka nú kaffi, set rokkin til reiðar!”
hugnaligt í stovu, um frystir eru teigar.
Har kemur Klæmint við kørðum.
Burtur á heiði
1. Burtur á heiði, hvar fuglurin syngur,
har vaksa brobber, har veksur lyngur,
har er korki og javni.
Har er tað, menninir torvið skera,
og konufólkini tað burtur bera.
Hevur tú verið har, navni?
2. Har veit eg eitt so lítið reiður;
fýra ungar fuglurin eigur,
teir eru naknir og smáir,
djúpt í reiðrið teir bora seg niður,
tá ið teir vaksa, pápi mín sigur,
gerast teir brúnir og gráir.
3. Burtur á heiði neytini ganga –
har er ein tarvur, ið vanur er at stanga,
hann er reyður og hvítur.
Øll ræðast hann uttan pápi og Pætur,
ið mangan hevur havt á honum fatur
og eigur hundin, ið bítur.
4.Og ein lítlan putt, sum eg eigi,
hann skal eg hava burtur á heiði,
líka sum menninir plaga;
so torir tarvurin einki at gera.
Vilt tú við mær í ferðini vera,
navni mín, burtur í haga?
Fiskurin bítur
- Fiskurin bítur, nú nýtast raskar hendur,
royni seg nú tann, ið eigur nakran mátt;
stokkut er stundin, til sjóvarfallið vendir,
eydnan á útróðri skiftir ofta brátt.
Nýt hesa stund: egn teg við skund,
lat so renna niður, til loddið er á grund.
- Kvikhentur maður, meðan snørið man renna,
sløgir og foragn og beitur sær sker;
ræsir og heintar – og toskur er at kenna,
bregður væl við, so hann ongulfastur er.
Liðmjúkan arm, sveittan í barm;
grenjar í tolli, men ongan annan larm.
- Fýra eru á. O, vælsignaða fløkja!
Loddið við borðið! So lyfta vit teir inn.
Stendur illa í? So mást tú teir krøkja;
høgg teimum kleppin í nakka ella kinn.
Syft teir inn um stokk, gev teimum á knokk,
slagbeit og greið so, tí kurlað er tað nokk.
- Blankur sum messing og feitur og rundur,
nýkomin fiskur av fagrasta slag;
royna vit mugu at halga hann uppundir;
fæst hann at elta, so draga vit í dag
mangan góðan drátt, fylla bátin brátt,
damla so heim eftir innskotum í nátt.
Øskudólgur og sópingarkona
- Øskudólgur og sópingarkona
hildu sær at gaman,
hvussu skulu vit liva,
tá ið vit koma saman?
Øll eru tey grønu grøs forgingin
- Vit skulu taka tráðu í hánd,
ganga oman við á,
fiska okkum smásíl
og føða okkum svá.
- Hvussu skulu vit liva,
tá ið síl eru eingi í á?
Vit skulu okkum í havið út
stóran fisk at fá.
- Hvussu skulu vit liva,
tá ið fiskurin vil ikki bíta?
Vit skulu okkum í bóndans garð
at treskja kornið hvíta.
- Hvussu skulu vit liva,
tá ið bóndin eigur einki korn?
Vit skulu taka lúður í hánd
og blása hart í horn.
- Hvussu skulu vit liva,
tá ið hornið vil ikki láta?
Vit skulu taka hamar og tong
og smíða skip og bátar.
- Hvussu skulu vit liva,
tá ið báturin vil ikki ganga ?
Far tú tær til meinvitis,
eg vil ikki við teg pranga!
Nykurs vísa
- Nykurin letur sær klæði skera,
Harra mín
tí hann vildi ein riddari vera.
Um summarið, tar allir fuglar syngja væl.
- Nykurin gongur í kirkjuna inn,
prestar hildu messur fimm.
- Nykurin gongur á kirkjugólv,
prestar hildu messur tólv.
- Elsa lítla smílir undir lín:
“Krist gevi, tann riddari hann var mín!”
- Han trådte over skamler en og to:
“Else lille, giv mig tro!
- Else lille, troloves mig!
otte borger giver jeg dig.”
- Else lille rækker hånden fra sig:
“jeg giver dig tro og følger dig.”
- Der de komme i rosenslund,
da lyster Else lille at hvile en stund.
- “Hør du, ridder, hvad jeg spør dig:
hvor ere de borge, du lovede mig?”
- “Eitt er í vatni, annað er í sjógv,
fært tú meg, tá hevir tú nógv.”
- Elsa lítla lítur seg upp í fjøll:
“eg meini, tú ert eitt nykartrøll.”
- Nykurin leyp í vatnið út; –
eftir stóð Elsa lítla við sorg og sút.
- Nykurin leyp í vatnið kátur,
hálvur maður og hálvur bátur.
- Skundaði hon so snarliga heim,
hon takkaði Gudi, hon fekk ikki mein.
Kall og Svein ungi
1.”Hvar rakst tú neyt míni?”
Segði Kall.
”Beint niðan í akur tín!”
Segði Svein ungi.
2.”Skamm fái tú rekandi!”
“So fái tú biðjandi!”
3.”Hevði eg hildi á spóni mínum!”
“Staði fastur í góma tínum!”
4.”Hevði tú verið flongdur!”
“Við mjúkari ostaflís!”
5.”Við skørpum áli!”
“Ryggur tín ligið undir!”
6.”Hevði eg hildið á knívi mínum!”
“Staði fastur í lívi tínum!”
7.”Hevði tú hingið í berginum!”
“Góða línu á mær!”
8.”Einfaldur hosnatráður!”
“Sjálvur tú á endanum!”
9.”Hevði tú flotið á havinum!”
“Góður bátur undir mær!”
10.”Hvørki ár ella eyskar”
“Lotið ligið at landinum!”
Santa Simeon
Stat op Santa Simeon, Simeon var den tolvte – en
12 var Apostlene,
11 var Disciplerne,
10 er de ti Guds bud,
9 er vor Englekor,
8 er vor Salighed,
7 er vor Skabelse,
6 var de Stenkar, som var sat i Kana i Galilea,
5 Mosebøger,
4 Evangelister,
3 Patriarker, Abraham, Isak og Jakob,
2 Lovens Tavler,
Den ene var den Herre Gud, som regerer alle ting


text:
Bakkafrost hevur nú, um myndugleikarnir góðtaka handilin, eisini formligt ræði á Faroe Farming.
Tá Bakkafrost í apríl 2011 keypti Havsbrún, var felagið tvungið til at selja burturav, tí felagið sambært alimyndugleikunum fór uppum eigaraavmarkingina, sum sambært alilógini er 50 prosent.
Úrslitið var, at Bakkafrost seldi meirilutan av partapeninginum til íløgufelagið Tjaldur, sum síðan - formliga - hevur sitið við valdinum í Faroe Farming.
Havandi í huga, at Bakkafrost er alifelag og Tjaldur er eitt íløgufelag, er tó lítið at ivast í, at ávirkanin hjá Bakkafrosti í Faroe Farming hevur verið stór, og tá Bakkafrost samstundis hevur selt allan fiskin fyri Faroe Farming, er ikki longur nakar ivi um, at samstarvið hevur verið sera tætt.
Eftirlitsmyndugleikarnir hava eisini havt eyguni eftir samstarvinum millum feløgini, tí tá alimyndugleikin loyvdi søluni í 2012, var eitt krav, at feløgini vóru hvør sín eind, og seinastu tvey árini hevur Skráseting Føroya kannað, um alt er farið rætt fram.
Nú kemur Bakkafrost tó undan myndugleikunum, tí við at lata eitt aliloyvi í Svínáum og eitt á Hovsfirði innaftur, kann felagið - eftir egnum tykki - leggja hini bæði loyvini í Suðuroy afturat, og samstundis halda seg innanfyri avmarkingarnar í alilógini.
Í tíðindaskrivinum skrivar Bakkafrost, at felagið roknar við, at alingin í Suðuroy væntandi kann optimerast munandi.
Hvat hetta innber, vil Regin Jacobsen tó ikki siga nakað um, tá Dimmalætting tosar við hann. Heldur ikki, tá spurt verður um tað merkir, at fiskurin framyvir skal slaktast í Runavík, har Bakkafrost er í ferð við at byggja eitt risastórt virki.
- Tað hava vit ikki tikið støðu til. Vit halda bara, at har eru stórir møguleikar við at optimera raksturin, við tí sum tað inniber, sigur Regin Jacobsen.


text:
Kongsveldið Svasiland hevur nógv samband við máttmikla grannalandið; tað fær alla orkuveiting sína úr Suðurafrikalýðveldinum, og suðurafrikanarar eiga stóran part av ídnaðinum. Týdningarmesta útflutningsvøran er sukurrør, men landið flytur eisini út við, kol og asbest. Kongurin í Svasilandi hevur stórt vald; hann er ríkisovasti og velur flestu tinglimirnar. Sum dømi um, hvussu nógv vald, hann hevur, er kongsheiti hansara, Ngwenyama, sum merkir leyva.
Søgan hjá teimum átta londunum, ið eru í syðra Afrika, líkist nógv. Øll hava verið undir evropeiskum hjálandastýri, og næstan øll londini máttu stríðast til tess at fáa sjálvstýri. Í flestu londunum hava verið drúgv og hørð kríggj. Nú eru øll londini fræls og fólkaræðislig, og í øllum londunum er fólkið nógv blandað, og øll hava javnbjóðis rættindi. Veðurlagið syðst í hesum londum er temprað, fyri norðan er tropiskt veðurlag. Landslagið er fjølbroytt, her eru oyðimerkur, regnskógir, slættlendi, grasfløtur og høg fjøll. Ovurstórur munur er eisini á vælferð og lívskorum fólksins. Í Suðurafrika ríkir ídnaðarharrar og stórbøndur; í Kalaharioyðimørk veiðifólk og savnarar.
Politikkurin í Suðurafrika hevur ávirkað alt syðra Afrika. Frá 1948 førdu myndugleikarnir rasuskilnaðarpolitikk, nevndur apartheid-politikkur. Suðurafrika royndi at steðga menningini í grannalondunum, ið vóru ímóti apartheid. Landið stuðlaði uppreistrarliðum, sum bardust ímóti stjórnini í Angola og Mosambik og hjálpti teimum, ið vórðu ímóti, at tey svørtu fingu politiska valdið í Simbabvi og Namibia. Tá ið apartheidpolitikkurin varð tikin av í 1994, batnaðu viðurskiftini ímillum Suðurafrika og grannalondini. Til 1994 vóru javnan mótmælisgongur í øllum Suðurafrika ímóti hvíta apartheidstýrinum í Pretoria.
Okavangooyrarnar eru ikki sum aðrar oyrar, ið leggjast við havið ella vøtn, men renna út í oyðimørk. Áin vellir upp í Angola og rennur í landsynning ígjøgnum Namibia, til hon ger oyrarnar í Kalaharioyðimørk í Botsvana. Stóru mýrarnar og áirnar eru stívliga 22.000 km2 í vídd og tilhaldsstaður hjá sonnum dýra- og plantumeingi. Fólkið, ið býr við oyrarnar, siglir í oyrunum í holaðum kanoum, nevndar mokoro.
Landslagið í syðra Afrika er fjølbroytt. Fyri vestan og miðskeiðis í londunum eru turrar oyðimerkur; fyri norðan er tropiskur regnskógur; og víða um miðskeiðis og serliga fyri eystan eru víðar grasfløtur við stórum dýrameingi. Her eru t.d. heimsins minsta antilopa, dik-dik, og størsta dýr uppi á landi, afrikanski fílurin. At verja hótt dýr eru stór øki løgd av sum friðingarøki og tjóðgarðar. Cape Town á Høvdanesi í Suðurafrika er undir stórsligna Taffelfjallinum. Á Høvdanesi vaksa mangar plantur og blómur, sum ikki vaksa aðrastaðni í heiminum. Ferðafólk úr øllum heiminum koma til syðra Afrika at síggja sjáldsama dýrameingið og fagra, stórsligna landslagið.
Í syðra Afrika eru ógvuliga nógv steinsløg. Meginparturin av øllum gulli, diamantum, urani og kopari kemur hiðan, og hetta hevur broytt korini hjá fólki og búskapin í londunum nógv. Í Botsvana eru steinsløg høvuðsstuðulin undir búskapinum; næstan 80% av øllum inntøkunum í landinum eru frá diamantvinnuni. Suðurafrika er tað landið í heiminum, ið høggur mest gull, og í Namibia eru størstu urannám í heiminum. Kol er týdningarmesta brennievni í syðra Afrika. Í Suðurafrika, Simbabvi, Botsvana og Mosambik er ógvliga nógv kol.
Í øllum syðra Afrika fara fólk av bygd til býirnar at fáa arbeiði. Í Johannesburg í Suðurafrika búgva nú fleiri enn 9 milliónir fólk, og hann er næst størsti býur í Afrika. Keiro er størstur. Í høvuðsstaðnum í Mosambik, Maputo, varð fólkið tvífaldað frá 1975 til 1983; nú býr hálv onnur millión fólk í býnum.
Í Afrika hevur verið vanligt, at konufólkið hevur havt ábyrgd av at hildið hús, umframt at dyrka jørðina. Mong mannfólk í Afrika eru heiman upp í eitt og tvey ár í senn og arbeiða í námum og í býunum, tí eru næstan bara konufólk eftir í bygdunum. Tey fáa tí alt meiri ábyrgd av húsi og heimi.
Sanfólkið í Kalaharioyðimørk er eitt av fáu fólkunum í Afrika, ið liva sum veiðifólk og savnarar. Tey búgva og arbeiða saman í smáum samfeløgum við føstum ættarbondum. Í øldir hava tey farið úr einum staði í annan í oyðimørkini og tikið skordýr og henta plantur at eta og við eiturørvum veitt smá dýr. Nú gevast mong við gamla lívsháttinum og búgva fast í bygdum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.


text:
Bókaframløga í Perluni í kvøld kl. 19
mentan13-06-2017 - 14:44 -
Forlagi Fjallamyndir gav í 2015 út myndabókinan ”Kom upp á fjallatind” Tann bókin hevði myndir frá fjallatúrurm úr øllum 18 oyggjunum, sum eisini tittulin á bókini sipaði til.
Sum framhald av henni er nú onnur bókin á veg, við heitinum “Tú alfagra land mítt”. Hendan nýggja bókin, hevur eins og tann, fyrra myndir frá øllum 18 oyggjunum, hon hevur ikki bert fjallamyndir men eisini myndir frá forvintnisliur støðum fram við sjávarmálanum.
Myndirnar eru skipaðar í túrar og avmerktar á einum korti, sum vísir longdina á túrinum og um túrurin er lættur ella brattur.Stutt frágreiðing er eisini fyri hvønn túrin á føroyskum og enskum.
Tað er, eins og fyrra bókin, Finleif Mortensen sum hevur tikið myndirnar sum hann hevur gjørt á teimum mongu túrunum í føroysku nattúruni.
Fyri at markera útgávuna vil forlagið gera nakað serligt burtur úr í Perluni, Tórsgøtu 3, týskvøldið 13. juni kl. 19.00, har greitt verður frá tilgongdini til bókina við orðurm og myndum Á framløgukvøldinum framførður Tórfríð Tavsen nakrar sangir og verður eisinibjóðað kaffi og køkur.
Umframt hesar bøkur gevur forlagið eisini út myndakalendaran “A view from the top” og fer allur ágóðin av bókini og kalendaranum til útbyggingina av Leguhúsinum í Nesvík.
Øll er hjartaliga vælkomin til hátíðarløtu í Perluni.


text:
Hvør er Lawrence Tong?
Lawrence Tong er úr Singapore. Hann er giftur Susan og eiga tey tveir synir.
Lawrence var ungur lesandi tá Logos vitjaði í Singapore og hann fór umborð at fregnast. Tað stóð Lawrence í boði at vera frívilligur arbeiðari umborð meðan skipið lá í Singapore, og hann tók av. Umborð møtti hann fólki sum vóru púra vekk í Jesusi og tað dróg hann og gav honum hug at vera við í trúboðaraarbeiði.
Tá hann sum 21 ára gamal var liðugur við lesnaðin og hertænastu kom Logos aftur til Singapore. Hann søkti um at sleppa umborð, men av tí at hitt skipið hjá OM, Doulos, tørvaði manning, søkti hann um at sleppa umborð har. Hann var umborð á Doulos í tvey ár. Eftir hetta fór at aftur umborð á Logos at arbeiða.
Hann fór síðani á land aftur og arbeiddi í Singapore í nøkur ár. Hann giftist við Susan og tey fingu tveir synir.
Í 2000 fór hann umborð á Logos II at arbeiða fulla tíð og hevur síðani arbeitt innan ymisk økir í OM. Í 2013 gjørdist hann leiðari fyri altjóða OM og hann er júst byrjaður uppá sítt seinna fýra-ára skeið 1. septembur 2017.
Lawrence er ein leiðari við visiónum, íðin eftir at skapa nýmenning í trúboðaraarbeiðinum kring heimin. Lawrence er ein hugfangandi søgusigari, sum eggjar mongum kring heimin at biðja, geva og fara.
Lawrence elskar Harran og Hansara missión, og hann vitjar og samvirkar við OM’arum um allan heim og vísur teimum sín stuðul.
Saman við globala leiðaratoyminum hevur Lawrence endurnýggja og umskipað okkara fatan av kjarnini í missiónsarbeiði okkara og nýhugsan í leiðslu og stýring.
Lawrence og Susan er komin til Føroyar í dag og verða her til fríggjadagin. Høvið er at møta teimum og hoyra tey greiða frá, tá OM Føroyar skipar fyri limakvøldi í Kelduni í Skálafirði hóskvøldi 7. septembur kl. 19.30. Um tú ikki ert limur, hevur tú møguleika at tekna teg sum lim hetta kvøldi.


text:
Mánadagin fekk Platini niðursett sítt bann frá FIFA at virka sum forseti í evropeiska fótbóltssamgonguni, UEFA, úr átta árum niður í seks ár.
Tað er altjóða ítróttardómstólurin CSA, sum hevur linkað dómin, men í kjalarvørrinum á dóminum boðar Michel Platini tó frá, at hann er endaliga givin sum forseti í UEFA.
Advokatarnir hjá Michel Platini boða hansara vegna frá, at hann fer frá sum forseti á næstu ráðstevnuni hjá UEFA.
Michel Platini bleiv dømdur í 2015 fyri óetiskan atburð, tí hann tók ímóti tveimum milliónum sveisarfrankum frá Sepp Blatter, fyrrverandi stjóra í FIFA, fyri ráðgeving. Sjálvur var Michel Platini mettur at vera eitt høvuðsevni at gerast FIFA-forseti.
Michel Platini er 60 ára gamal. Sum fótbóltsspælari var hann m.a. sum liðskipari hjá Fraklandi við til at vinna EM í 1984. Ætlanin var, at EM í Fraklandi komandi summar skuldi vera krúnan á verkinum hjá honum sum forseti í UEFA, men nú skulu tey 55 limalondini so velja nýggjan forseta.
Sjálvur sigur Michel Platini, at hann er vónsvikin av málinum.


text:
Kelduvaðið - Tala: John Høj "Jóh. kap 17" Orðið: "Jesus verður dómari"
EvR sending. Seinni partur av møti í ELIM í Søldarfirði frá 2010.
Frá evr.fo:
Sangir: Nr. 374. “Verdur verdur verdur.” Og nr. 1141. “Enn enn er rúm.”
Orðið fyri dagin: “Jesus verður dómari.” Jóhan Larsen lesur.
Sangur nr. 1316. “Á tey kæru sum mær bíða.”
Tala: John Høj “Jóh. kap 17.”
Endi og bøn: Dávur Jacobsen.
Sangur nr. 916. “Nærri enn nærri.” Elim barnagospel kór.
Vertur og lagt til rættis: Jóhan við Neyst
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Lýsing af páskaguðstænastuni í Vestmanna kirkju í morgin
mentan15-04-2017 - 20:21 - Jóanis Nielsen
Góðu tit øll.
Í morgin er páskadagur og vit hava gjørt alt til reiðar at halda páskaguðstænastu í okkara vøkru kirkju. Nú vilja vit bjóða øllum at koma í Vestmanna kirkjuPáskadag, 16. apríl, kl. 11.00,
Margretha drotning fyllir 77 ár í morgin, hon verður tó ikki við í kirkjuni, men tað eru vit, nógv børn og vaksin, og øll børnini kunnu hava eitt egg, sum tit sjálvi hava málað, við í kirkju. So leggja vit øll eggini í eina kurv frammi í kór, soleiðis at øll síggja tey. Prestur fer síðan at greiða frá søguni um eggini á páskum, og hvat tað var, sum Jesus gjørdi páskadag.
Tit sleppa at taka tykkara egg við heimaftur til húsa, so tit kunnu rulla tey 2. páskadag, ella nær tit vilja. Afturfyri fáa tit, tvs børnini, eitt sjokolátaegg frá Vestmanna kirkju.
Tit skulu taka1 málað egg pr. barnvið heimanífrá, og tit taka tað við heimaftur eftir guðstænastuna.
Vit gleða okkum til ein hugnaligan dag saman. Hjartaliga vælkomin!
Blíðar heilsur
Vestmanna kirkja


text:
Nýggjársaftan kl. 21 fara kyndlagongur av Sjómansheiminum, Glyvra skúla og Norðurhædd oman á havnalagið, har Magnus Rasmussen, borgarstjóri, heldur nýggjársrøðu. Bálið verður tendrað og fýrverk skotið.
29.12.2015
Nýggjárshaldið í Runavík
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið


text:
Happing
Hvat er happing :
Happing er, tá ið ein ávísur persónur er fyri áhaldandi ágangi. Persónarnir eru ikki líka sterkir.
Persónurin, ið líður undir hesum ágangi, hevur ilt við at verja seg og er hjálparleysur mótvegis teimum, ið fremja ágangin
Vit vilja hava ein happingarfrían skúla, av tí at:
Bert í einum happingarfríum skúla ber til at trívast
Vit læra bert, tá ið vit trívast
Og tá ið vit trívast, er tað gott at vera til
Mannagongd :
Skúlin hevur eina mannagongd, tá ið trupulleikar viðvíkjandi happing skulu loysast.
Flokslærarin fær fyrstu fráboðanina. Flokslærarin tosar við teir næmingar og lærarar, sum hava við málið at gera. Leiðslan verður kunnað. Flokslærarin roynir at loysa málið. Flokslærarin og leiðslan seta seg í samband við foreldrini. Leiðslan fer, saman við avvarðandi myndugleikum, víðari við málinum.


text:
Orð og lag: Torkil Beder
1. Í oyðimørk burtur av slóðaðum vegi
har royndi eg leingi at finna ta gleði,
ið frið kundi geva og grøða mítt hjarta,
tí frið eg ei kendi, ei ljósið hitt bjarta.
2. Í oyðimørk gekk eg, tað kann eg nú síggja,
og mær var í huga frá Guði at flýggja.
Tá sá eg tað ikki, tí blindað var eygað,
eg dugdi ei skyna, mín leið gekk mót deyða.
3. Mær tókti so mangan, eg frið hevði funnið,
mær gleði í hjarta eg nú hevði vunnið!
Tó stokkut var stundin, burt gleðin varð máað,
í hjartanum ófriður aftur man ráða!
4. Tó Harrin var góður og ikki mær slepti,
á Golgata heyggi Hann Lívið mær keypti.
Hann leitaði leingi, at enda Hann fann meg,
eg boyggja meg mátti, Hans kærleiki vann meg.
5. Nú kann eg ei annað enn Harranum prísa,
tí Hann vildi náði og miskunn mær vísa;
at Harrin er kærleiki, syndarum bestur,
eg fegin vil vitna, til hjarta mítt brestur!


text:
GARANTI
Bilgaranti verða vanliga býtt upp í mekaniskt garanti og rustgaranti.
Citroën og Mercedes-Benz veita 2 ára mekaniskt garanti, meðan Mitsubishi veitir 5 ára mekaniskt garanti. Tá ið tað kemur til rustgaranti, veita bæði Citroën og Mitsubishi 3 ára garanti og Mercedes-Benz veitir 30 ára rustgaranti.
Hetta eru longri garantitíðir enn keypilógin ásetir. Longda garantitíðin er tó treytað av, at eftirlitini, sum bilframleiðarin ásetir, verða hildin. Eftirlitini verða ásett eftir, hvussu nógv bilurin koyrir, men í miðal verður tað til eitt eftirlit um árið. Bilurin ger sjálvur vart við, tá ið hann skal til eftirlit.
Hevur tú spurningar viðv. garantiði kanst tú seta teg í samband við Poul Johan Poulsen á teldupost pjp@waagbilar.fo ella á telefon 36 36 64.


text:
Marius og René vunnu FM-heitið
Árliga FM kappingin í boccia var um vikuskiftið í badmintonhøllini í Klaksvík. Eini 50 leikarar luttóku í kappingini, og kappast varð sum vanligt í tveimum bólkum, rørslutarnað og menningartarnað.
Fyrst varð farið í gongd við innleiðandi umfarið, og nummar eitt og tvey í hvørjum bólki komu víðari til næst umfar. Í finaluni vóru tað teir báðir René Líð úr Svani og Øssur Gudmundsson úr Smæruni, ið kappaðust um gullið. Úrslitið gjørdist at René vann dystin og harvið føroyameistaraheitið í boccia 2011, og tað var ein sera stoltur og fegin René, ið tók móti gullheiðursmerkinum. Øssur Gudmundsson (Smæran) fekk silvur og Elvin Weihe (Svanur) vann sær bronsuheiðursmerki í kappingini í Klaksvík.
Í bólkinum rørslutarnað var tað Marius Johansen, ið gjørdist føroyameistari. Ungi eiðismaðurin Martin Kristoffer Kristiansen vann silvurheiðursmerki. Hóast sín unga aldur, gav hann Mariusi góða mótstøðu í kappingin. Heðin Midjord úr Suðri kom á triðja plássið.
At enda varð avdúkað hvør fekk heiðurin sum ársins boccia leikari 2011, og tað bleiv Jonhard Haraldsen úr Smæruni, og hann fekk eitt steyp til ognar
Vit ynskja tillukku við føroyameistaraheitinum og heiðursmerkjunum.
Myndir frá kappingini síggjast HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Løgreglan ávarar í skrivi sent miðlunum fólki at lata persónligar upplýsingar, um tey verða uppringd av persónum, ið t.d. útgeva seg fyri at verða mynduleikar.
Dømi eru um, at persónar sum útgeva seg fyri at vera mynduleikar, hava fingið fólk at upplýsa sítt P-tal við tí grund, at allir føroyingar nú eisini skulu hava danskt CPR.nr.
- Um persónligir upplýsingar verða givnir óviðkomandi, kann hetta møguliga føra við sær, at óviðkomandi fáa atgongd til tína peninga kontu o.l., sigur politiið í skrivinum.


text:
Pamela Anderson
Pamela Denise Anderson (fødd 1. juli 1967) er ein kanadisk-amerikonsk modell og sjónleikarinna av finskari ætt. Hon varð fødd í Ladysmith, British Columbia í Kanada. Í 1988 flutti hon til Vancouver, sum er høvuðsstaður í British Columbia. 22 ára gomul í 1989 byrjaði hennara lívsleið sum modell, tá hon var modell fyri ølmerkið Labatt. Hon gjørdist vælumtókt og flutti til Los Angeles, USA, fyri at gerast modell í tíðarritinum Playboy. Í 1991 byrjaði hon lívsleiðina sum sjónleikarinna og fekk sítt stóra altjóða gjøgnumbrot í 1992 sum C.J. Parker í tí amerikonsku sjónvarpsrøðini Baywatch, og Pamela í sínari reyðu svimjidrakt gjørdist nærmast sereyðkenni fyri røðina.
Í 1995 giftist hon Tommy Lee, trummuláara frá heavy metal-bólkinum Mötley Crüe, saman fingu tey børnini Brandon Thomas Lee og Dylan Jagger. Ein privat sexvideofilmur hjá parinum bleiv stolin og vístur á internetinum, áðrenn parið bleiv skilt í 1998. Hin 6. oktober 2007 giftist hon Rick Salomon í Las Vegas, men søkti um hjúnaskilna longu 2 mánaðar seinni. Í januar 2014 giftust tey bæði fyri aðru ferð.
Síðan Baywatch hevur Pamela livað eitt Hollywood-lív, hon hevur aftur verið Playboy-modell, hon hevur skrivað eina sjálvævisøgu, spælt við í nøkrum filmum (m.a. Stripperella & Baywatch: Hawaiian Wedding & Borat), hon hevur innspælt eitt staklag við Bryan Adams, og so hevur hon arbeitt nógv til frama fyri hótt djórasløg. Hin 1. august 2014 kom hon til Føroya fyri at mótmæla grindadrápi. Hon luttók saman við øðrum Sea Shepherd-fólkum á tíðindafundi á Hotel Føroyum, ið felagsskapurin stroymaði beinleiðis á heimasíðu síni.[1] Pamela er veganari.
Innihaldsyvirlit
Filmar og sjónvarpsrøðir[rætta | rætta wikitekst]
Filmar[rætta | rætta wikitekst]
- 1991 – The Taking of Beverly Hills
- 1993 – Snapdragon
- 1994 – Raw Justice
- 1996 – Naked Souls
- 1996 – Barb Wire
- 2002 – Scooby-Doo
- 2003 – Scary Movie 3
- 2003 – Pauly Shore Is Dead
- 2005 – No Rules
- 2006 – Borat
- 2008 – Superhero Movie
- 2008 – Blonde And Bloner
- 2010 – Costa Rican Summer
- 2011 – Hollywood & Wine


text:
Sum í teimum síðstu báðum stuttfilmunum hjá Sakarisi eru høvuðsleiklutirnar í Dreymum við Havið tvær gentur: Uppreistrarhugaða Ragna (Helena Heðinsdóttir, vinstrumegin) og vinkonan Ester (Juliett Nattestad) spegla føroyska samfelagið, sigur Sakaris Stórá. Mynd: Virginie Surdej/Dreymar við havið
Friðleysar við havið
2017-09-01 14:30
Sigmund Vang
Dreymar við havið, tann fyrsti spælifilmurin hjá leikstjóranum Sakarisi Stórá, verður í næstu viku tann fyrsti føroyski spælifilmurin síðani 2014, ið verður sýndur í Havnar Bio. Sakaris virkar fyri at geva føroyskum máli og mentan eitt natúrligt pláss í filmi
Tað at gera spælifilm man vera nøkulunda sum at gera fimm ella seks stuttfilmar. Tað helt leikstjóri Sakaris Stórá, áðrenn hann fór í holt við sín fyrsta sp&ael
Greinin er bert fyri haldarar
Fá skjóta atgongd til greinina Prísir úr 99 krónum um mánaðin
Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg
Dimma Pluss og prent
kr. 129 / mðr
Dimma Pluss
kr. 99 / mðr
Dimma Pluss og Prent 365 dagar
kr. 1548 / 365 dagar
Dimma Pluss 365 dagar
kr. 1188 / 365 dagar


text:
Føroyska fiskivinnan stendur fyri nógvum broytingum – tað hevur hon gjørt í fleiri ár, men nú er alt sum bendir á, at nakað veruligt fer at henda.
Í hesi vikuni eru tey fyrstu tonsini seld á uppboðssølu í eini meira skipaðari tilgongd at finna ein endaligan leist, hvussu hetta møguliga kann gerast frameftir, tá ein nýggj fiskivinnuskipan gerst veruleiki. Uppboðssøla er roynd áður, tá nakað av uppsjóvarfiski varð selt, men tað var ikki bara við góðum úrsliti, tí meginparturin endaði umvegis strámannavirksemi á útlendskum hondum. Tað kann vera, at marknaðarkreftirnar tá fingu loyvi at royna seg, og nakað av peningi kom í landskassan – men sum ein langtíðarloysn er tað ikki ynskiligt, at útlendingar koma at stýra fiskiskapinum við Føroyar.
Tann árliga politiska orrustan liggur fyri framman, tá løgtingsfólk skulu gera av, hvussu veiðitrýstið við Føroyar skal skipast í sambandi við útluting av fiskidøgum. Spurningurin hvørt ár er, hvønn politikararnir velja at lurta eftir – tilráðingini frá fiskifrøðini ella tilmælinum frá Fiskidaganevndini, sum umboðar sjónarmiðini hjá vinnuni sjálvari. Hetta hevur verið eitt troystarleyst eljustríð øll tey seinastu árini, og spurningurin, tá til stykkis kemur, er, um hetta ávirkar trýstið á fiskastovnarnar yvirhøvur, tí so nógvir dagar eru í skipanini, at í flestu bólkum er fiskiskapurin meira ella minni fríur.
Í seinasta blað høvdu vit samrøðu við fleiri íslendskar aktørar í fiskivinnuni – umboð fyri bæði serfrøði og vinnu. Har var eingin ivi um, at rættast var at fylgja serfrøðini, hóast hon ikki altíð rakar púra rætt - og so hildu hesir íslendingar, at dagskipanin ikki virkar sum amboð at stýra veiðitrýstinum, men at eina kvotaskipan var besta amboðið.
At nevna kvotaskipan í Føroyum hevur sjáldan verið væl móttikið. Hon hevur verið ímyndin av øllum óndum, danskari uppílegging og einum flota við bryggju. Spurningurin er, um tíðin ikki er komin til at taka tann spurningin uppaftur og í størri mun læra av okkara grannum fyri vestan. Har hevur borið til at fingið vinnuna at borið seg og stovnarnir eru væl fyri. Stóri knúturin at loysa verður ognarrætturin til kvoturnar, sum íslendingar eisini leggja so stóran dent á. Avreiða vit tá fólksins ogn til nøkur útvald ella hvussu? Kanska skuldi vit heldur lagt okkum eftir at komið hetta stig fram á leið, og roynt at fingið eina betri skipan enn ta íslendsku, við kvotunum sum útgangsstøði.


text:
Søga 108: Á vegnum til Damaskus
VEITST tú hvør tað er, ið liggur á jørðini? Tað er Saulus. Minnist tú at tað var hann ið ansaði eftir klæðunum hjá monnunum ið steinaðu Stefanus? Hygg nú hvussu bjart ljósið skínur! Hvat er áfatt?
Aftan á at Stefanus er dripin, gongur Saulus á odda fyri teimum ið søkja at Jesu lærisveinum. Hann fer inn í eitt hús fyri og annað eftir, hálar lærisveinarnar út og setur teir í fongsul. Nógvir lærisveinar rýma til aðrar býir og fara at boða "gleðiboðskapin“ har. Men Saulus fer eftir teimum. Nú er hann á veg til Damaskus. Tá hendir á vegnum nakað heilt ótrúligt.
Knappliga skínur eitt bjart ljós um Saulus. Hann fellur til jarðar, sum vit síggja her. Ein rødd sigur: ’Saulus, Saulus! Hví søkir tú at mær?’ Teir ið fylgjast við honum, síggja ljósið og hoyra røddina, men teir skilja ikki tað ið verður sagt.
’Hvør ert tú, Harri?’ spyr Saulus.
’Eg eri tann Jesus, sum tú søkir at,’ sigur røddin. Tað sigur Jesus tí Saulus søkir at lærisveinum hansara, og Jesus kennir tað, sum er tað hann sjálvur ið verður atsøktur.
Nú spyr Saulus: ’Hvat skal eg gera, Harri?’
’Reis teg og far inn í Damaskus,’ svarar Jesus. ’Har fært tú at vita hvat tú skalt gera.’ Tá Saulus reisir seg og letur eyguni upp, sær hann einki. Hann er blindur! Menninir taka í hondina á honum og leiða hann til Damaskus.
Jesus sigur nú við ein av lærisveinum sínum í Damaskus: ’Ánanias, far til gøtuna sum kallast Hin Beina. Inni hjá Judasi skalt tú spyrja eftir einum manni ið eitur Saulus. Hann havi eg útvalt til mín serliga tænara.’
Ánanias ger eftir boðunum. Tá hann hittir Saulus, leggur hann hendurnar á hann og sigur: ’Harrin hevur sent meg fyri at tú skalt fáa sjónina aftur og verða fyltur við heilagum anda.’ Við tað sama fellur nakað sum skøl frá eygunum á Saulusi, og hann sær aftur.
Saulus boðar við stórari kraft fyri fólki úr nógvum tjóðum. Hann verður kendur sum ápostulin Paulus; vit skulu hoyra nógv meir um hann. Men latið okkum fyrst vita hvat Gud sendir Pætur at gera.
Ápostlasøgan 8:1-4; 9:1-20; 22:6-16; 26:8-20.


text:
Meining: Stórt upptak í kommununi
Tað verður sagt, at tað ikki er hvørt ball mann skal fara til, og ikki hvørt orð, mann skal svara til...
Føroysk Miðlafólk: Halt setanarpolitikkin!
Tað er ikki ein ”serlig uppgáva” at vera kunningarfólk í almennu miðfyrisitingini
Javnaðarflokkurin á Fólkatingi: Tora vit at gera okkara egnu fosturtøkulóg?
Javnaðarflokkurin á Fólkatingi skipaar fyri politiskum kjakfundi um fosturtøku mikukvøldið 30. august
Ristandi inn í sín triðja ungdóm
Vit hava verið og vitjað "Lona-dreingin" Kemm Poulsen, sum altíð hevur verið eitt lívsstykki og hjálpsamur sum fáurFyri haldarar


text:
Í dag kemur danski uttanríkisráðharrin, Anders Samuelsen, til Føroyar á árliga fundin við landsstýrismannin í uttanríkismálum.
Á skránni fyri fundin er sínámillum kunning um politisku støðuna, og landsstýrismaðurin og uttanríkisráðharrin fara eisini at viðgera áleikandi uttanríkispolitisk mál, m.a. ynski hjá landsstýrinum um at broyta uttanríkispolitisku heimildarlógina, málið um sjálvstøðugan føroyskan limaskap í norðurlendska samstarvinum og arktiska samstarvið, upplýsir Uttanríkis- og vinnumálaráðið.
Á ferðini skal danski uttanríkisráðharrin eisini hava fund við Løgtingsins uttanlandsnevnd.
Danski uttanríkisráðharrin fer av landinum aftur týsmorgunin.L


text:
Fríggjadagin 26. januar 2018 verður Ársins Leiðaradagur hildin á Hotel Føroyum, og ein av gestunum hesaferð verður William Atak, sum fyrireikararnir siga, er “serfrøðingur í netbornum lortaspannum.”
Talan er um tað, sum eisini verður rópt “shitstormur”, og sum er eitt annað orð fyri atfinningar og vánaliga umrøðu av einum ávísum máli, sum oftast á internetinum.
Eyðkennið fyri ein “shitstorm” – ella eina netborna lortaspann – er, at í fyrsta lagi er ein rúgva av vanligum fólki, sum eitt nú á Facebook spillir fyritøkuna út, og í øðrum lagi taka stóru miðlarnir yvir og krevja svar og frágreiðing frá fyritøkuni ella felagnum, sum fær lortaspannina.
Ofta kunnu netbornar lortaspannir koma óvart á og skaða eina fyritøku, um hon ikki handfer støðuna rætt.
Á Leiðaradegnum fer William Atak at halda fyrilestur og greiða frá dømum um “shitstormar”, og hvussu fyritøkur hava vart seg og hvørjar royndir fyritøkur hava gjørt sær av hesum. Hann fer eisini at greiða frá, hvørji stig ein fyritøka noyðist at taka, so at ringa umrøðan ikki skal rekast á internetinum í áravís.


text:
Dagur íslenskrar tungu - íslendskur móðurmálsdagur
Íslendingar gera nógv burtur úr móðurmálsdegi sínum, 16. november, føðingardegi Jónasar Hallgrímssonar, tjóðskalds
5 føroysk dopingeftirlitsfólk fingið góðkenning
Í oktober mánaða fingu 5 føroyskir dopingeftirlitsfólk góðkenning, at taka dopingroyndir.
Nærum eingin lønarmunur millum lærarar og sjúkrarøktarfrøðingar
Tá lønarsamanberingar verða gjørdar, er neyðugt at hyggja eftir øllum pørtum í lønini
Maðurin anno 2017 á Altjóða Mannfólkadegnum 19. november
Vit gerast alt meira tilvitaði um javnstøðu. Avbjóðingarnar hjá bæði monnum og kvinnum eru mangar, og somuleiðis teir ágóðar...


text:
Jakki frá Reima, Spruce, Storm blue, std. 8 ár til 14 ár
Um ein stødd ikki kann veljast, er hon útseld í løtuni. Vit bíleggja fleiri, um nóg stórur áhugi er. Ring ella skriva fyri at hoyra nærri, um tú ert áhuga.
Tað finnast ikki betri vetrarklæðir, enn vetrarklæðini frá Reima :)
Hesin jakkin er smartur. Ermarnar kunnu takast av og hann kann brúkast sum ein vestur.
Hann er lættur og góður at vera í. Hann hevur góða isoleringer og er ordiliga heitur.
Hann er vindtættur, men gjørdur úr tilfari, sum andar. Hann er ikki vatntættur, men vatnavvísandi.
Hann er góður til børn, sum eru heit í tí, og ikki vilja í tjúkkar og tungar jakkar.
Vørunummar: 531225-6760 3354 spruce, storm blue


text:
Hevur gudleyst og sekulert hyklarí umsíðir nátt sítt mál? Nýðliga hava hesir brokka seg um at ASA (Advertising Standards Authority) hevur vraka eina klagu frá 'the National Secular Society' um at ASA virkar mótvegis fríðari expressionismu. Talan er um reklamir og aðrar myndir sum alment beinleiðis niðurgera, spotta og provokera kristin og aðrar religiónir.
Hetta byrjar at blíva rættuliga stuttligt, tí sum ikki einaferð vísa hesir ateistar sín hykleriska holdning. Hesir halda tað verða rætt og jaligt at fyritøkur og felagskapir alment eiga at sleppa at tekja sær við tí mest ósigiliga atburðinum. Harnæst halda hesir at samfelagsbólkurin sum er fyri skotum, bara eigur bukka og boyggja seg, tí hetta er ein formur fyri expressionismu.
Samstundis gallopera hesir gudloysingar áhaldandi í rættin og bløðini, har teir grenja, klaga og brokka seg um at teirra rættindir eru brotin, ikki tí at teirra filosofiski holdningur ella teirra persónligheitir verða álopnar ella niðurgjørdar, men tí hesir ikki klára at síggja uppá ein kross, ella tey 'tíggju boðini' í einum almennum rúmi.
Óansæð hvussu ateistar vilja verja hendan holdningin, við tí muni sum eisini má gerast millum reklamur og tey religiøsu útrykk sum hanga á almennum støðum, so vísir hetta kortini ein ótolerantan hugburð sum tykist halda at øll (inkludera kristin og religiøs) eiga at vælkoma kritik og speireking alt meðan hesi sjálvi ikki eiga rætt sín til almenna expressionismu uppiborna. Týðiligt er tað, at hetta í veruleikanum einki hevur við rættindi og frælsi at gera, men heldur tykist verða eitt propagandastríð.
Veit ikki hvussu ateistar høvdu reagera um tað var ateisma og Darwin sum soleiðis alment vóru skýrd, niðurgjørd, verði tað seg í reklamum, skeltum ella sjónvarpi. Halda vit veruliga Dawkins og aðrir høvdu dansa og tekjunum ella siti og frøtt seg um expressionismu, ella høvdu hesir kanska tiki beinini uppá nakkan og runnið beina leið í rættin, ella lobbia nakrar politiskar-samfelagsligar kreftir?


text:
Søkt verður við hesum eftir einum fólki til reinsitænastuna hjá IRF, at byrja skjótast gjørligt.
Arbeiðið umfatar:
– Tøming av rottangum í IRF- økinum
– Annað fyrifallandi arbeiði hjá IRF
Krøv til umsøkjaran:
– Stóra koyrikortið, og royndir við at koyra lastbil
– Skal kunna arbeiða sjálvstøðugt
Galdandi sáttmáli:
Lønarsáttmáli fyri fastlønt millum Føroya Arbeiðarafelag og Føroya Arbeiðsgevarafelag.
Skrivlig umsókn verður at senda til irf@irf.fo og skal verða okkum í hendi innan mánadagin 27. november 2017.
Nærri fæst at vita um starvið við at ringja til IRF tlf. 41 42 43, Adelbert Ellingsgaard.


text:
Við Netbankanum á fartelefonini fært tú lætta og skjóta atgongd til tínar kontur uttan mun til, hvar tú ert.
Um fartelefonin hjá tær hevur atgongd til ein internetkaga umvegis WAP, kanst tú nú nýta Netbankan hjá BankNordik ókeypis á fartelefonini.
Netbankin á fartelefonini hevur flestu av funkunum, sum tú longu kennir frá Netbankanum, og tú kanst greiða flestu av tínum bankaviðurskiftum umvegis fartelefonina.
Tekna teg til Netbankan á fartelefonini umvegis Netbankan. Sí vegleiðing her.
Vit vegleiða fegin um tilmelding og nýtslu av Netbankanum á fartelefonini, men ikki um tøkniligu uppsetingina á telefonini. Set teg í samband við tín televeitara viðvíkjandi uppseting ella fylg leinkjunum høgrumegin.


text:
Bót til Bata skipar fyri hugnaløtu í Virkishúsinum Smæran í Klaksvík mánakvøldið 20. mars kl. 19.00
Dan Klein --- 14.03.2017 - 08:00
Bólkurin Bót til Bata hjá Krabbameinsfelagnum skipar fyri hugnaløtu í Virkishúsinum Smæran í Klaksvík mánakvøldið 20. mars kl. 19.00. Heidi Joensen, sjúkrarøktarfrøðingur, kemur at tosa um møði (fatigue).
Bót til Bata skipar fyri hugnaløtu í Klaksvík mánakvøldið 20. mars kl. 19.00
Bólkurin Bót til Bata hjá Krabbameinsfelagnum skipar fyri hugnaløtu fyri kvinnur, sum hava ella hava havt bróstkrabba.
Heidi Joensen, sjúkrarøktarfrøðingur, kemur at tosa um møði (fatigue). Heidi tekur í løtuni útbúgving innan onkologiska sjúkrarøkt. Høvi verður eisini til prát og hugnaliga samveru.
Hugnaløtan verður mánakvøldið 20. mars kl. 19.00 – 21.00 í Virkishúsinum Smæran á Kjalarvegi 48 í Klaksvík.
Tiltakið er ókeypis
Vinarliga boða frá luttøku á teldupost kmf@krabbamein.fo ella á telefon 317959, innan mánadagin 20. mars kl. 12.00.
Vinarliga
Turið Horn, forkvinna í Bót til Bata


text:
Oyðimarkar blóman í Mentanarhúsinum
Hóskvøldið 20. juni klokkan 20.00, verður filmurin, Oyðimarkarblóman, sýndur í Mentanarhúsinum í Fuglafirði. Filmurin er bygdur á bestseljaran Desert Flower eftir Dirie Waris. Atgongumerkið kostar 80 krónur
Continue Reading | Comments Off on Oyðimarkar blóman í Mentanarhúsinum
Bússur kring landið
Í handlum kring landið standa bússur hjá ABC barnahjálp. Peningurin, sum kemur inn við bússunum ger hvønn mánað stóran mun í hjálpararbeiðinum.
Continue Reading | Comments Off on Bússur kring landið
Liberia: Revsimálið skal ganga umaftur
Revsimálið móti fyrrverandi leiðaranum í ABC barnahjálp í Liberia, Matthew Sakeuh, er heimvíst til nýggja viðgerð, tí próvførslan var ikki nøktandi. Dómarin hevur ógildað úrskurðin hjá nevningatinginum og ABC Children’s Aid International fyrireikar nú nýtt rættarmál
Continue Reading | Comments Off on Liberia: Revsimálið skal ganga umaftur
Eitt samt nevningating
Nevningatingið í Temple of Justice, rættinum í Liberia, fann í gjár Matthew T. Sakeuh sekan í misnýtslu av ognum, stuldri av ognum og kriminellari ráðagerð
Tað eru smá trý ár gingin, síðani ABC barnahjálp varnaðist, at alt ikki var sum tað skuldi viðvíkjandi skúlaverkætlanini í Liberia. Líka síðani hevur felagsskapurin arbeitt við at leggja málið fyri liberiska rættin, Temple of Justice. Tað er Hilda Viderø, nevndarlimur í ABC barnahjálp og leiðari fyri verkætlanini í Liberia, sum í hesi trý árini hevur ferðast til Liberia fyri at royna at loysa málið.
Continue Reading | Comments Off on Eitt samt nevningating
Leiðarin í Senegal settur í fangahús
Fyri einum lítlum mánaða síðani varð leiðarin fyri ABC skúlan settur í fangahús vegna kristnu trúnna. Hann og starvsfelagi hansara, Zeneide, vórðu bæði tikin orsakað av følskum ákærum ímóti teimum. Tey hava nú sitið fangar í alla hesa tíð undir sera vánaligum umstøðum.
Í hesum filmsbrotinum sæst nakað av teirra virksemi í Senegal.
Continue Reading | Comments Off on Leiðarin í Senegal settur í fangahús
Lítli vinur
Fyri nøkrum døgum síðani fekk ABC barnahjálp hendan sangin til ognar frá Petur Háberg Jacobsen. Petur hevur gjørt bæði orð og lag og dóttir hansara, seks ára gamla Beinta syngur.
Petur sá eina sending um Liberia, sum rørdi hansara hjarta og hann skrivaði sangin, sum hann kallar Lítli vinur.
Continue Reading | Comments Off on Lítli vinur
Hilda í Liberia
Seinast í august fór Hilda aftur til Liberia, har hon eftir ætlan steðgar til 19. september.
Endamálið við ferðini er fyrst at hyggja eftir, um børnini hava tað gott og peningurin, sum vit senda, verður nýttur til tað, hann er ætlaður til. Eisini hevur hon skeið, bæði við børnunum og teimum vaksnu, sum taka sær av teimum.
Continue Reading | Comments Off on Hilda í Liberia
Um arbeiðið í Senegal
Jose og Marli við børnum sínum, Jemima, Zucki og Jonatas
Hjúnini Marli og Jose hava arbeitt í Senegal í 20 ár, so tey hava drúgvar royndir har. Tað eru tey, sum taka sær av arbeiðinum hjá ABC barnahjálp í høvuðsstaðnum Dakar, sum byrjaði í 2008.
Continue Reading | Comments Off on Um arbeiðið í Senegal
Ein tími um árið
Fríggjadagin 10. juni var Rúna Sivertsen og skrivaði undir avtalu við “Ein tími um árið” um stuðul. Tað var av allarbesta summarveðri henda dagin, so avtalan varð undirskrivað uttandura.
Continue Reading | Comments Off on Ein tími um árið
Børn, sum vilja hjálpa
Hesi røsku børnini, sum ganga í 4. og 5. flokki í Hvalvíkar skúla,savnaðu fyrr í ár 2357 krónur inn til tiltakið Ein Tími um Árið. Pengarnir fingu seks børn hjá ABC barnahjálp í Liberia.
Continue Reading | Comments Off on Børn, sum vilja hjálpa


text:
Føroyskir firðir kunnu vera ógvuliga ymiskir; men her verður serliga hugsað um firðir, sum eru opnir í øðrum endanum og stinga seg inn í landið. Hesir firðir fáa vatn úr áum, sum renna í teir, og tað elvir til eitt lagbýti og eitt “estuarint rák”, sum hevur stóran týdning fyri at skifta sjógvin á firðunum út og fyri gróðurin og alt lívið inni á firðunum. Firðir, sum hava eina gátt úti við munnan, gáttarfirðir, kunnu um summarið fáa eitt, botnlag innan fyri gáttina, sum verður læst av, og tað kann elva til oxygentrot.
Lagbýtið á firðunum
Vatnið, sum rennur úr áunum út í ein fjørð, má sjálvandi reka út úr fjørðinum. Annars fyltist fjørðurin skjótt við áarvatni. Tað vísir seg tó, at áarvatnið blandast ógvuliga nógv við sjógv, áðrenn tað nær at koma út úr fjørðinum, og ein stórur partur av blandingini er beint við ósan, har áin rennur í fjørðin. Í fjørðinum finna vit tí ikki reint áarvatn, men heldur hesa blandingina, sum verður nevnd “brakkvatn”.
Vanligt er at finna brakkvatn, sum er kanska 1% av áarvatni og 99% av sjógvi. Hóast tað er so nógv tynt, er brakkvatnið feskari og tí eisini lættari (hevur minni evnisvekt) enn sjógvurin, sum kemur uttaneftir, og brakkvatnið legst tí oman á sjógvin. Á føroyskum firðum er hetta brakkvatnslagið ofta um einar 10 metrar tjúkt og kann vera skilt frá tí djúpara sjólagnum av einum hvøssum marki (Mynd 1).
Vindur og sjóvarfall ávirka, hvussu brakkvatnslagið rekur; men tá vit hyggja yvir long tíðarskeið, má brakkvatnslagið sum heild reka út úr fjørðinum. Hetta merkir tó tað, at hvør einasti rúmmetur (kubikkmetur) av áarvatni, sum rennur í fjørðin, dregur einar hundrað ferðir so nógvar rúmmetrar av sjógvi við sær út. Hesin sjógvur má sjálvandi eisini reka inn í fjørðin og tað má vera undir brakkvatnslagnum.
Føroyskir firðir hava tí, líka sum firðir aðrastaðni, eitt sonevnt “estuarint rák”, har sjógvur rekur inn í fjørðin í neðra, spakuliga rísir upp í brakkvatnslagið, har hann blandast við áarvatn og rekur út úr fjørðinum aftur (Mynd 1).
Gáttarfirðir
Firðir, sum hava eina gátt nær við munnan og størri dýpi longri inni, verða nevndir gáttarfirðir. Dømi um føroyskar gáttarfirðir eru Skálafjørður, Kaldbaksfjørður og Sundalagið norðan fyri Streym (sum líkist øðrum firðum, tó at tað er opið í báðum endum). Á teimum føroysku gáttarfirðunum er rákið um veturin sum á einum vanligum firði við einum brakkvatnslagi, sum rekur út í erva, og einum sjólagi, sum rekur inn longri niðri.
Um summarið kann sjógvurin, sum kemur inn, hinvegin vera væl heitari og tí eisini lættari enn tann djúpi sjógvurin inni í fjørðinum. Tá fer tann innrekandi sjógvurin ikki heilt niður á botn, og ístaðin gerst eitt botnlag allarniðast, sum ikki verður endurnýggjað av sjógvi uttaneftir (Mynd 2).
Í hesum botnlagi kann gerast oxygentrot. Oxygen (ilt, súrevni) finst vanliga í sjónum bara í smáum nøgdum (í mesta lagi um 10 milligramm í hvørjum litri her hjá okkum); men tað hevur ómetaligan týdning fyri fisk og flestu onnur djór, sum mugu hava oxygen at anda. Meðan botnlagið á einum gáttarfirði er læst av, kann nakað av oxygeni leka niður í tað úr ovaru løgum; men hetta kann vera væl minni enn tað, sum djór og bakteriur brúka til anding og rot. Tá kann oxygeninnihaldið niðri við botn nærkast ongum (Mynd 3). Á tílíkum gáttarfirðum er tað umráðandi, at botnlagið ikki fær ov nógva dálking, sum rotnar og tekur oxygen úr sjónum, tí hetta kann økja um vandan fyri, at oxygentrot drepur botndjór.
Mynd 1. Tað vanliga (estuarina) rákið á einum firði.
Mynd 2. Rákið á føroyskum gáttarfirðum er um veturin líka sum á einum vanligum firði (ovara tekningin); men um summarið (niðara tekningin) kann sjógvurin niðast við botn læsast av, so at hann ikki verður endurnýggjaður.
Mynd 3. Oxygeninnihaldið (milligramm í hvørjum litri av sjógvi) á ymsum dýpum á tveimum ymiskum gáttarfirðum tann 13. september 1998.


text:
HETTA ER OKKARA FILOSOFI:
Brúka orkuna upp á innihaldið.
Hetta hava vit prøvað fyrr
Okkara royndir sum veitari av meira enn 200 føroyskum heimasíðum hevur lært okkum nakað: Tað er innihaldið, og ikki tøknin, sum hevur týdning á einari heimasíðu.
Tínir kundar skulu finna tína heimasíðu – og tað, sum tey leita eftir á heimasíðuni skulu tey finna.
Hon skal rigga, gamaní. Sjálvandi skal hon tað, men 80% av kotuni handan allar heimasíður er tann sama. Tískil skulu vit sleppa undan at brúka óneyðuga tíð og pening uppá skipanir og forritan.
Vit veita loysnir í skipanum sum eru tryggar, flexiblar og sera lættar at umsita.
Altíð responsivt
Sjálvandi eru loysnirnar eisini optimeraðar til fartelefonir. Og um tit ynskja ein nethandil, ein serligan funktionalitet, ella at tykkara heimasíða verður fóðrað við innihaldi sjálvvirkandi, so kunnu vit veita hetta í standard skipan og til kappingarføran prís. Alt ber til.
Ein heimasíða flytir onki í sær sjálvum, og tað nyttar lítið at hava eina góða heimasíðu sum ongin vitjar, ella har sum vitjandi ikki finna tað tey hava tørv á. Tískil er okkara motto, at brúka minni orku uppá forritan, og meira orku uppá at skapa virði.
#Hetta
kunnu vit
eisini gera
fyri teg


text:
Á aðalfundinum hjá Visit Faroe Islands í gjár varð fegnast um góðu gongdina í føroysku ferðavinnuni.
- Hagtølini vísa, at vit eru framman fyri tey mál, sum vit settu okkum, tá strategiin hjá Visit Faroe Islands varð sjósett fyri nøkrum árum síðani. Vit síggja eitt alsamt vaksandi tal av ferðafólki, tað verða alsamt fleiri starvsfólk innan vinnuna og vit síggja, at alsamt fleiri aktørar og íverksetarar velja at satsa upp á ferðavinnuna, verður sagt frá aðalfundinum.
Á aðalfundinum í Visit Faroe Islands varð øll nevndin afturvald. Nevndin er nú manna við hesum umboðum:
Johannes Jensen, formaður, Jóhanna á Bergi, stjóri í Atlantic Airways, Rúni V. Poulsen, stjóri í Smyril Line, Oddbjørg Højgaard, umboð fyri Ferðavinnufelagið, Fríði Bjørgfinnson Nielsen, umboð fyri Kommunufelagið, Sif Gunnarsdóttir, umboð fyri mentan/ítrótt í Føroyum, Bjørgfríð Ludvig, umboð fyri Tórshavnar Kommunu, og Jóhan Pauli Helgason, umboð fyri Uttanríkis- og vinnumálaráðið.
Poul Michelsen, landsstýrismaður, sum varðar av ferðavinnuni, sigur úrslitini hjá Visit Faroe Islands og ferðavinnuni sum heild bera boð um eina góða menning í ferðavinnuni, sum sær út til at halda áfram.
- Eg eri sannførdur um, at hetta er úrslit av eini miðvísari og professionellari marknaðarføring saman við sera dugnaligum vinnuligum aktørum, sum hava dugað at ment nýggj tilboð og sum hava lagt seg eftir at veita ferðafólkunum eina góða tænastu og nakrar serstakar upplivingar, sigur Poul Michelsen eftir aðalfundin.


text:
Frá í dag verður nýggja danska orðið ‘grønlænderstiv’ at finna ímillum orðini í Den Danske Ordbog. Orðið hevur elvt til kjak, og nógvar atfinningar hava verið á lofti um orðið.
Eins og sæðst omanfyri merkir nýggja lýsingarorðið ‘grønlænderstiv’, at vera øgiliga drukkin. Tað kom fram í síðstu viku, at orðið fór at verða partur av donsku orðabókini frá í dag.
Tað vórðu beinavegin fleiri atfinningar havdar á lofti ímóti avgerðini at taka orðið við í orðabókina. Forkvinnan í paraplyfelagsskapinum Inuit, sum er savningarfelagsskapur fyri 23 grønlendskir felagsskapir, Malene Schørring, hevur millum annað sagt, at tað særir grønlendska fólkið, tá ið tílík orð verða nýtt.
Hinvegin hava tey, ið vilja hava orðið við í orðabókina talað fyri, at eisini keðilig orð eiga innivist í orðabókini. Víst hevur verið á, at orðið neger eisini er partur av orðabókini, hóast tað eisini er ógvuliga niðurgerandi.
Tá kendi grønlendski politikkarin Kuupik Kleist í gjár varð heiðraður av Ebbe Muncks heiðurprísinum á Kristiansborg, endaði hann taluna við at viðmerkja aktuella kjakið um niðurgerandi orðið.
– Hatta var, ið hvussu so er ikki ein serliga edrúulig avgerð, segði hann og vísti á, at tað var betri at byggja brýr enn at geva tílíkum orðum innivist í orðabókini.


text:
Í gjár meldaðu Charles Puidgemont og fýra aðrir fyrrverandi ráðharrar í Katalonu seg sjálvar til løgregluna. Ein belgiskur dómari hevur leyslatið øll fimm við treyt um, at tey ikki flýggja úr landinum.
Tá ið spanska stjórnin nakað síðan tók Katalanska sjálvstýrið av ræði og lýsti val at verða 21. desember í ár, vórðu Charles Puidgemont, fyrrverandi forsetin í Katalonia og 13 ráðharrar úr hansara stjórn ákærdir fyri at hava gjørt uppreistur, hava eggjað til ófrið og at misbrúka almennan pening. Puidgemont og fýra ráðharrar rýmdu til Brússel við teirri grundgeving, at tey ikki hildu seg hava trygd fyri einari rættvísari rættargongd í Spania, men spanska løgreglan hevur sent eina ES eftirlýsing út og kravt, at katalanarnir verða útflýggjaðir til Spania.
Í gjár møttu Puidgemont og hinir ráðharrarnir í Brússel sjálvbodnir einum belgiskum dómara. Teir vórðu avhoyrdir í tíggju tímar, men leyslatnir aftur við ávísum treytum. Ráðharrarnir hava fingið boð um ikki at fara av landinum uttan at siga frá, og teir fingu eisini boð um at upplýsa fyri løgregluni, hvar teir búðu í Brússel.
Puidgemont hevur sambært altjóða miðlum boðað frá, at hann ikki fer aftur til Spanialands, um hann ikki fær trygd fyri eini rættvísari rættargongd. Hann sigur, at ákærurnar bera á brá av hevndarhuga og ikki einum modernaðum rættarsamfelagi.
Átta av teimum 14 ákærdu ráðharrunum eru handtiknir av sponsku løgregluni, og teir eru allir varðhaldsfongslaðir. Spanska løgreglan vil vera við, at vandi er fyri, at ráðharranir flýggja, um teir verða leyslatnir.


text:
IMO slóðar fyri føraraleysum skipum
Sjótrygdarnevndin hjá IMO hevur í hesum døgum fund í London. Á dagsskránni er eitt uppskot frá m.a. Danmark um, at IMO tekur stig til at fáa sett karmar fyri føraraleys skip, so gongd kann fáast á menningina av autonomum skipum. Tað skrivar danska reiðarafelagið, Danske Rederier.
Ítøkiliga verður mælt til, at ein greining verður gjørd av verandi regulering til tess at fáa greiði á, hvat ið krevst fyri at loyva autonomum skipum í altjóða sigling, umframt hvussu IMO fær sett autonomi inn í eina framtíðar regulering.
- Neyðugt er, at vit seta hol á hetta orðaskiftið, so reguleringin ikki fer at leggja fót fyri menningini av nýggjari tøkni. Umráðandi er at byrja við eini kortlegging, ið ásetur, hvørjar reglur kunnu forða fyri, at skipini verða meiri autonom. Og so skulu vit tryggja, at framtíðar regulering tekur hædd fyri tøkniligu menningini, sigur Morten Glamsø, ráðgevari í Danske Rederier, ið er við á fundinum.
Fleiri ár ganga aftrat
Fleiri sløg eru av autonomi innan skipaferðslu, har føraraleys skip eru hægsta stigið. Tað verður tó leingi, áðrenn hetta av álvara verður aktuelt, hóast skipini so líðandi verða meiri autonom, metir Danske Rederier.
- Vit fara at fylgja við gongdini á hesum økinum næstu mongu árini. Stór politisk undirtøku er í Danmark fyri at fremja menningina og at royndarsigla autonom skip í heimasjógvi. Men skulu skipini eisini kunna virka autonomt í altjóða sjógvi, er umráðandi at hyggja at, hvat galdandi lóggáva loyvir, og hvussu hon møguliga kann broytast. Er undirtøka fyri danska uppskotinum, so er hetta bert fyrsta stigið á leiðini, sigur Morten Glamsø.
Av øðrum evnum, sum eru á dagsskránni á fundinum í sjótrygdarnevndini hjá IMO (MSC 98), kann m.a. nevnast cybertrygd, sjórænaravirksemi, lekstabilitetur fyri ferðamannaskip og Polarkotan.
Kelda: Danske Rederier/soefart.dk


text:
Ein skjóttgangandi, sansamettandi dansisýning, har klassiska søgan um øra vísindafólkið og royndarkaninina møtir spurninginum um, hvussu eksponentiella menningin av talgildari tøkni ávirkar menniskjað.Read More
ÓMEGD byggir á veruligar hendingar úr metsølubókini “Um bara hann sló meg”, eftir Súsonnu O. Skaale, sum í einum setti harðskap í parlagnum ovast á breddan. Ein leikur um, hvussu menniskju megna at reisa seg og finna vegin úr harðskapi í parlagnum.Read More
Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum …
Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum …
Við støði í skaldsligu útsøgnum William Heinesens um Føroyar sum ein heilan heim í einum sandkorni bjóðar Norðurlandahúsið til eina stóra bókmentaráðstevnuRead More
Skjótt verður farið undir seinastu sýningarnar av ELEKTRU á Tjóðpallinum. Skunda tær, um tú eisini vilt uppliva henda háaktuella og hugtakandi leikin.Read More
Eitt sindur av heimaarbeiði áðrenn tú fert til Elektru skaðar ikki. Ættartalvan gevur tær skjótt yvirlit yvir hennara uppruna og familjubond.Read More
Sofokles skrivaði sjónleikin um mýtuna, tá hann var enn longur burtur frá hendingunum enn vit í dag eru frá honum (2500 ár), og hann setur hendingarnar á spreingiknøttin, við at lata sonin vera tann, ið drepur móðurina.Read More
Leygarkvøldið 28. januar verður frumsýning á Tjóðpallinum av grikska klassikaranum Elektru eftir Sofokles. Ein leikur um kærleika, longsul, svik og trupla valið millum hevnd og fyrigeving.Read More
28. januar 2017 verður grikska tragedian ELEKTRA, eftir Sofokles, frumsýnd á Tjóðpallinum. Men hví spæla ein 2500 ára gamlan leik í 2017?Read More


text:
Heri Simonsen 19.03.2017 (20:00)
Róaldur: Er brotsspark dømt so er tað brotsspark
TRÝST á PÍLIN undir MYNDINI, og hoyr samrøðuna Tróndur Arge gjørdi við brotssparksmálskjúttan hjá B36, Róaldur Jakobsen aftaná 1-1 javnleikin hjá B36 ímóti KÍ á ovara vølli í Gundadali í Havn í dag.
Um støðuna, sum førdi til brotssparkið, sum B36 fekk tillutað er Róaldur Jakobsen ikki so ræðuliga avgjørdur, men hann undirstrikar, at hevur dómarin dømt brotsspark, so er brotsspark.
Róaldur Jakobsen er ikki so ræðuliga fegin um úrtøkuna aftaná tveir dystir, har B36 hevur spælt javnleik 1-1 ímóti báðum teimum fremstu liðunum í fjør. Róaldur heldur, at tað hevði verið frægari at vunnið annan og tapt annan, og so heldur havt trý stig enn tvey stig.
Róaldur Jakobsen staðfestir, at B36 hevur nú spælt tveir góðar hálvleikir. Fyrra hálvleik í fyrsta dystinum ímóti Víkingi, og nú seinna hálvleik ímóti KÍ í dag. Hinvegin hevur so verið talan um tveir slakari hálvleikir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Klárt til flogbóltsfinalur
ítróttur12-04-2017 - 22:33 - Jóanis Nielsen
Klárt til flogbóltsfinalur!
So eru bara 4 dystir eftir av landskappingini í flogbólti. Kapprenningin um gullið verður avgjørd í tveimum dystum millum nr. 1 og 2 eftir at sjálv landskappingin er liðug, og fyrru finaludystirnir verða í morgin skýrhósdag 13. april í høllini á Hálsi í Havn.
Menninir leggja fyri
Fyrri finaludysturin í morgin er ímillum somu lið, sum vóru í steypafinaluni í februar. Talan er um Fleyr og SÍ. Hjá Fleyr hevur finaluplássið verið rættiliga trygt leingi, men hjá SÍ stóð nógv á ímóti ÍF, tá ið liðini hittust í Sørvági í seinasta og avgerandi dystinum, sum var leygardagin. Innanhýsis hava liðini hetta kappingarárið skiftst um at vinna, so finalan er púra opin.
·Meistaradeild menn: Fleyr – SÍ høllin á Hálsi skýrhósdag 13. apríl kl. 14.00
Fer KÍF at skriva søgu?
Tær høvdu møguleikan í steypafinaluni, men tað gekk ikki hjá KÍF at vinna fyrstu heilt stóru kapping í søgu felagsins. Nú er so møguleikin aftur, men hinumegin netið stendur Dráttur, sum hetta kappingarárið hevur staðið seg ómetaliga væl, og sum misti føroyameistaraskapin í 2016 í allar evstu løtu. Tær eru svangar!
Fortreytirnar fyri søguligari finalu eru til staðar og høllin á klár til stóra brakið.
·Meistaradeild kvinnur: Dráttur – KÍF høllin á Hálsi skýrhósdag 13. apríl kl. 17.00